Ezker Iraultzailea - Ekialde Hurbila: talka inperialista eta klase arteko borroka\nEkialde Hurbila bizi dugun garaiaren izaera islatzen duen irudi grafiko bilakatu da: talka interinperialistak, aliantza hausturak, gerrak, etab. klase arteko borrokaren gorakadarekin konbinatzen dira. Altxamendu iraultzaileak daude Iraken, Libanon eta Iranen, Aljerian, Sudanen eta beste zenbait lekutan ematen diren bezala. Bi alderdiak elkar gurutzatzen dira eta kausa eta efektu bilakatzen dira; hala, ezegonkortasun egoera iraultzaileak eta kontrairaultzaileak eskaintzen dituzte.\nAEBek Soleimani general irandarra eta Al-Muhandis irandarren aldeko Irakeko miliziako arduraduna erail izana horren adibide dira. Inperialismoaren kolpe zuhurtzat hartu zenak agerian utzi du zer dagoen bataren eta bestearen atzean.\nInperialismo estatubatuarraren gainbehera\nDonald Trumpek agindu zituen bi hilketa horiek, etxean eta nazioartean duen egoera delikatuari aurre egiteko. Inperialismo estatubatuarrak inoizko botere militar handiena izaten jarraitzen du, baina gero eta zailtasun gehiago du eta ezin du ezer kontrolatu: Afganistanen 18 urtez gerran egon ondoren, bere historiako luzeena, talibanek agintzen dute lurraldearen %60an; 2003ko Irakeko gerraren emaitzak Iran bihurtu du herrialdean kontrol gehien duen atzerriko potentzia.\nBai, Trumpek agindu zuen Soleimani hiltzea; ez zuen inork espero. Baina, gero zer? Zein da inperialismo estatubatuarrak Ekialde Hurbilerako duen estrategia? Zein da Trumpen kanpo politiken emaitza? Atzerapausoak alde guztietan: porrot egin du Venezuelako estatu kolpe saiakeran, itxurakerian aritu da Ipar Korearekin negoziazio nuklearrean eta Ekialde Hurbileko atzera-egitea erabat kaotikoa izan da.\nOrain Trumpek “mendeko akordioa” aurkeztu du Palestinarako; ondo ateratzeko aukera gutxi dituen plana da eta sionismo atzerakoienaren aldarrikapen historikoak bere egiten ditu, besteak beste, errefuxiatuen itzulera ez onartzea eta Jerusalem Israelgo hiriburu “banaezin” ezartzea. Akordioaren aurkako protestak eta greba orokorra izan dira Gazan urtarrilaren 29an. Plana aurkeztu zen egun berean, Israelgo fiskaltzak Netanyahu epaitzea eskatu zuen ustelkeriagatik.\nIraken, estatubatuarren presentzia konplikatu egin da Soleimaniren hilketaren ondoren. Egoerari aurre egiteko, suniten eskualde autonomo bat sortzeaz hitz egin da Iraken, iparraldean kurduek dutenaren antzekoa; hau da, berriro pozoi sektarioa zabaltzearekin eta herrialdea hautsiko duen edo gerra zibila eragingo duen aukerarekin jolasean ari dira.\nIran, lokatzezko hankak dituen potentzia\nInperialismo estatubatuarraren egoeraren ondorioz, Iranek indarra hartu du ekialde hurbilean. Halere, azken hilabete hauetan ikusi denez, bere erregimenak oinarri ahula du. Baina bere ahultasun handiena ez da izan Soleimani hil izana, baizik eta azaroan izandako altxamendu soziala. Hasieran bat-bateko protestak zirenak azken berrogei urte hauetako mobilizazio zabal eta sakonena bilakatu ziren, eta gazte, langile eta langabetuak izan ziren protagonista. Erregimenak egoera kontrolatzeko komunikabideak etetea eta modu basatian erreprimitzea beste modurik ez zuen aurkitu: 1.000 eta 1.500 inguru hil zituzten eta milaka atxilotu.\nUkrainako hegazkinak lurra jo izana Irango misilen errua izan zela eta erregimenak ezkutatu egin zuela jakin eta berehala, manifestariak kalera atera ziren berriro. Unibertsitateko ikasleak eta hirietako geruza ertainak izan ziren kalera atera zirenak, baina aldarrikapenek erakusten dute azaroko mugimenduaren sakontasuna, eta oraingo mobilizazio hau harekin uztartzen dela. Erregimena garaitzea aldarrikatzen zen eta ikasleen batzarrek “edozein zapalkuntzaren aurka, izan Gobernuarena, izan botere inperialistena,” aldarrikatzen zuten.\nHain zuzen ere, Iraken, Libanon eta Iranen bertan izandako altxamendu sozialek bultzatu zuten Irango erregimenak Iraken zeuden soldatu estatubatuarren aurkako probokazio batzuk egitera, inperialismoaren erantzuna bilatu eta hori masen mugimendua desbideratzeko erabili nahian. Erantzuna Soleimaniren hilketa izan zen.\nErabat baztertu daiteke AEBren eta Iranen arteko gerra bat. Militarki, Iran ez da Irak, amesgaiztoa litzateke inperialismoarentzat eta gerra zabalgoa piztuko luke Ekialde Hurbilean. Eta, batez ere, AEBk eta Iranek ez dute babes sozialik halako gerra bat egiteko. Hor ez da dena bukatzen, ordea; gerra hasi da Ekialde Hurbilean —Sirian, Libian, Yemenen— eta hor saiatuko dira elkarri aurre egiten AEB, Iran eta beste herrialde batzuk.\nErrusiaren papera eta Putin-Erdogan elkartea\nEkialde Hurbileko egoeratik etekin handiena Errusiak ateratzen du, garai bateko Sobietar Batasunak lurraldean zuen eraginaren zati bat eskuratzen ari baita. Putinen erregimen atzerakoiak aurrerapauso bat eman zuen 2015ean Sirian eskua sartu zuenean. Assadek gobernuan mantentzea bermatu zuen, Errusiari Ekialde Hurbileko ateak irekiz. Orain Libian sartu du muturra, ustez Turkiaren aurkako bandoan.\nTurkiak Libian hasi duen esku hartzeak bi helburu ditu: Lehena, Tripoliko gobernu “ofiziala” babestea, batez ere Mediterraneoan dagoen gasaren aldeko borrokan (dagoeneko prospekzio ontziak bidali ditu, armadaz babestuta). Eta bigarrena, Putinek Sirian egiten duen presioari kontrapisua egitea.\nBestalde, Errusiaren esku hartzeak asmo zabalagoa du. Batetik, Errusiak Siriatik haratago faktore “erabakigarria” izateko saiakeraren parte da. Libian mertzenarioekin eta armekin —publikoki ukatu duen arren— Jalifa Hasterren armada babestu du; eta aldi berean, Moskun Fayed el Serraj presidente “ofizialarekin” negoziatzen aritu da. Bere helburua ez da batak edo besteak irabaztea, baizik eta “egonkortasun” bat lortzea, Gadafiren garaian zituen negozioak berreskuratu ahal izateko.\nTurkia eta Errusiaren arteko “elkarte” konplexuaren parte ere bada. Erdoganekin duen harremanarekin, Putinek NATOn ezegonkortasun elementu garrantzitsu bat sartu du. Siriako gerra dela eta, une honetan, Turkia gakoa da Errusiaren asmoetan. Idlib eskualdea da Al-Kaedako milizia jihadistek kontrolatzen duten eremuetan konkistatzeko geratzen den azken bastioia. Errusiak nahi duena Turkia milizia horiek desarmatzen eta ahultzen inplikatzea da, bera baita zuzenean parte bat kontrolatzen duena. Turkiak milizia horiekin kolaboratuz, bere zuzendaritzan eragina izan du eta Siriako gerran dituen interesen gotorlekua izan da, nahiz eta azken aldian erabat ahuldu den posizio hori.\nErrusiak Libian eskua sartzearen beste arrazoia da Europar Batasunarekin duen harremana. NATOren 2011ko eskuhartze desastrosoaren ondoren, EB —gatazkaren aurrean jarrera bateraturik gabe— Libiatik kanpo geratu zen. Etorkinak Europara sartzea galarazteko gerra jauntxoei ordaintzea besterik ez zitzaion geratu.\nAzken aldian, Errusiak Europar Batasunarekin dituen tentsioak baretzen ari da beste gatazka batzuk konpontzeko: Ukraina, Krimea, zigorrak, etab. Horretarako, garrantzitsua den herrialdea Alemania da, AEB eta Txinaren arteko talkaren ondoren sortutako egoeraren aurrean, Errusiarekin hitz egiteko prestutasuna erakutsi duelako. Horren erakusle dira Trumpen zigorrei aurre egin eta Nord Stream-eko gasoduktua eraikitzea eta Putin eta Merkelek urtarrilean egindako bilera, Libiako egoerari buruzko Berlingo Konferentzia antolatzeko helburuarekin. Orain arte, EB ez zegoen Libian eta ez zen espero. Baina dagoeneko sartu da, Putinek atea ireki diolako.\nGuztia borobiltzeko, EB zorretan dago Erdoganekin, eta hori kitatzeko lekua izan daiteke Libia. Erdoganen presio elementu hori Putini ere asko interesatzen zaio, eta Libiako kasuaren norabide berean doan.\nIraultza Iraken eta Libanon\nIrakeko eta Libanoko masen mugimenduek kinka larrian jarri zituzten, goizetik gauera, bertako erregimen ustelak eta baita inperialismoak eta oligarkiak urtetan sustatu duen zatiketa sektarioa ere. Hori guztia langile klasearen metodo klasikoekin lortu zuten: greba orokorrak, batzarrak, manifestazio masiboak eta borrokarako gogo irmoa.\nLibanon areagotu egin da altxamendua eragin zuen krisi ekonomikoa eta amildegi ertzean kokatu du herrialdea: librak bere balioaren %60 galdu du dolarraren aurrean, corralito bat eragin dute bankuek, inflazioa hazi da eta eskasia handitzen ari da masengan.\nLehen ministroak dimisioa eman eta hiru hilabetetara, Hezbolak eta Amalek osatutako Iranen aldeko blokeak gobernu berria osatzea lortu du, eta Hasan Diab izendatu dute presidente. AEBen eta Israelen aurkako gatazkan, Iran indartu egin dela badirudi ere, oligarkia sektarioen arteko statu quo-a hautsi da. Gainera, Gobernu berriak, kapitalista izanik, ez du hartzekodunek eta NDFak agindutako murrizketa politikak aplikatu beste aukerarik.\nMinistro berriak nortzuk izango ziren jakin zenean, mugimenduak urtarrilaren 13tik 19ra bitarteko “haserrearen astearekin”, errepide mozketekin, eguneroko manifestazioekin eta greba orokorrarekin erantzun zuen. Protesta hauen izaera gogortu egin da, poliziaren errepresioa nabarmen igo da eta manifestariek banketxeei eraso egin eta bulego asko suntsitu dituzte, sistema sektarioak kapitalarekin duen lotura erakutsiz.\nIrakeko altxamendu iraultzailea lurrikara soziala izan da. Horixe da, gazteriaren indarra abangoardian dagoen masen erresistentzia heroikoaren atzean dagoena. 600 hilketa eta 25.000 zauritu baino gehiago egon dira protesten ondorioz.\nMugimenduak dituen erronka nagusiak orain heldu dira. Soleimaniren erailketaren ondoren, ematen zuen Irango erregimenak lortu zuela masen mugimendua geldiaraziko zuen shock bat eragitea: manifestazio erraldoiak egin ziren Soleimanirenganako dolua erakusteko eta Iranen aldeko miliziek mugimendu iraultzaileari eraso zioten. Hala eta guztiz ere, urtarrilaren 10ean protesta eguna deitu zuten herrialde osoan, ehun eguneko altxamendua ospatzeko eta inperialismo estatubatuarrari eta Irango erregimenari esateko ez dietela utziko Irak gerra eremu bilakatzen. Hiriko kale nagusiak “AEBri ez. Irani ez. Sunitak eta xiitak anaia-arrebak gara!” aldarrikapenaz bete ziren.\nUrtarrilaren 24tik 26ra gertatu zena horren froga da. Al Sadr klerikoak manifestazio bat deitu zuen estatubatuarren presentziaren aurka, urtarrilaren 24an Bagdaden. Al Sadr talde parlamentario nagusiko burua da —Irakeko Alderdi Komunistarekin koalizioan—, milizia indartsua du eta joko-taulan bere lekua eskuratu nahi du erretorika “nazionalista” erabilita. Ez dago erabat Iranekin lerratuta, baina ez lioke aurre egingo Irango erregimenari. Soleimaniren hilketaren ondoren, Iran bera erakarri nahian dabil indarrak elkartzeko, eta manifestazio hori horren erakusle da.\nMilaka eta milaka pertsona manifestatu ziren Bagdaden, horietako asko xiitak nagusi diren eta Al Sadrarren gotorleku izan den hegoaldeko eskualde pobreetatik etorri ziren. Indar erakustaldiaren ondoren, klerikoak bere jarraitzaileei publikoki eskatu zien urriaz geroztik finkatuta zeuden protesta kanpamenduak husteko. Urtarrilaren 25ean, larunbata, poliziak, ejertzitoak eta Iranen aldeko miliziek eraso egin zieten kanpamentuei, dendak erre zituzten eta bala munizioarekin tiro egin: sei ekintzaile hil zituzten. Mugimenduak plazak berriro hartzeko eta kanpamendua berriro eraikitzeko deia egin zuen; gauerako lortu zuten hori. 26an ikasleek greba deitu zuten eta manifestazio masiboak izan ziren plaza nagusietan mugimendu iraultzailea babesteko.\nGaraipen bikoitza da. Errepresioari aurre egiteaz gainera, Al Sadren trikimailua agerian geratu da eta bere oinarri sozialean zatiketa handitu da, askok hasieratik parte hartu baitute mobilizazioetan, Al Sadren esanei muzin eginez, eta horietako asko dira hildakoak eta zaurituak.\nOtsailaren 1ean, larunbata, Mohamed Allawi izendatu zuten lehen ministro, Adel Adbul Mahdiren dimisiotik bi hilabetera. Ordu batzuk lehenago, Al Sadrek protestak babestu zituen berriro, eta bere jarraitzaileei plazetara itzultzeko deia egin zien. Allawiren izendapena baieztatu zutenean —Al Malikiren gobernuko ministro ohia, bi alditan— protesta manifestazioak hasi ziren, erregimenarekin zuen loturagatik. Orduan, Al Sadrek bere milizianoei eskatu zien poliziarekin batera protesta kanpamentuak desegiteko. Larunbat eta igandean kanpamenduek zutik iraun zuten ikasle manifestarien babesari esker.\nEra berean, igandean ikusi zen Irakek enbaxada estatubatuarrak eta Irango erregimenak egindako harrera beroa lehen ministroari. Begi bistakoa da Al Sadren trikimailua: Iranekin eskutik helduta Allawi masek onartutakotzat aurkeztuko dute. Eta, beste behin, argi geratzen da iraultza benetako arriskua dela inperialistentzat.\nLibanon eta Iraken munduan gertatzen ari diren beste prozesuen antzeko ezaugarriak daude: masen mobilizazioak kinka larria jarri dute ordena burgesa, baina ez du garaipena lortzen, eta klase agintaria ez da gai masen aurkako azken kolpea emateko.\nArrazoi bat dago egoera hau denboran luzatzea eragiten duena: zuzendaritza iraultzaile baten falta. Zailtasun eta zatiketen gainetik, burgesiak zuzendaritza bat du eta esperientzia historikoan oinarritutako orientazio bat. Lehengo eta behin, mugimendua nekaraztera jokatzen ari da. Ondo dakite masek ezin dutela betiko egon lehen lerroan. Lehenago edo geroago, iraultzak aurrera egin behar du edo garaitua izango da.\nLibanoko eta Irakeko masek duten borrokarako gogoa agerian geratu da, baina baita beren ahultasunak ere, horien erakusle dira “gobernu independiente” eta “teknokraten gobernuaren” aldeko aldarrikapenak. Erregimen burgesetik erregimenaren aldeko konponbideak besterik ez dira etorriko. Hor ikusten da zein beharrezko den benetako indar iraultzailea, internazionalismo marxistaren programaz armatua eta mobilizazio eta langile klaseak sortutako organismoetan oinarrituko dena aurrera egiteko. Alternatiba iraultzailea planteatu behar da: langile boterea. Oligarkia garaituko duen programa bat behar da, inperialismoa betiko kanporatu eta ekonomiaren oinarrizko palankak desjabetu eta ekonomia herriaren kontrol demokratikoena jarriko duena. Horrela, langileen gobernu batek gizartearen eraldaketa sozialista abian jar lezake eta ikaragarrizko babesa lortuko luke Ekialde Hurbilean eta mundu osoan.


Yokohama Chinatown - Wikipedia, entziklopedia askea.\nYokohama Chinatowneko ekialdeko atea.\nYokohama Chinatown (japonieraz: 横浜中華街, yokohama chūkagai?) Yokohaman dagoen txinatarren auzoa da. Japoniako eta Asiako Chinatown handiena da.\nYokohamaren erdigunean kokaturik dago, Naka-ku auzoan, eta Minato Mirai 21 barruti futuristatik oso gertu. 250 txinatar denda eta jatetxe inguru ditu, gehienak 300m²-tako eremu txikian. 3.000 eta 4.000 biztanle artean dauka baina dagoeneko gutxi dira txinatarrak.\n1859an Yokohamako kaia atzerritarrei ireki zitzaienean txinatarrek Japonian hainbat asentamendu ezarri zituzten, garrantzitsuena Yokohaman bertan. Bizitzeko eremu mugatuak ezarri zizkieten eta horrela beren herriak (Chinatown) sortu zituzten. Yokohaman ezarri ziren gehienak Guangzhou (Kanton) hiritik zetozen.\n1923ko lurrikara handiak etxe asko suntsitu zituen eta txinatar askok etxera itzultzea erabaki zuten. 1937an Japoniak Txina inbaditu eta herrialde bien arteko gerra sortu zen. Honen ondorioz Chinatownek handitzeari utzi zion 1955ean ate berria eraiki eta berriz ere hazten hasi zen arte.\nWikimedia Commonsen badira fitxategi gehiago, gai hau dutenak: Yokohama Chinatown\n(Japonieraz)(Ingelesez) Yokohama Chinatownen webgune ofiziala\nOrriaren azken aldaketa: 10 ekaina 2017, 02:55.


Feissons-sur-Salins - Wikipedia, entziklopedia askea.\n45° 28′ 14″ N, 6° 33′ 37″ E / 45.4706°N,6.5603°E / 45.4706; 6.5603Koordenatuak: 45° 28′ 14″ N, 6° 33′ 37″ E / 45.4706°N,6.5603°E / 45.4706; 6.5603\nBrides-les-Bains, Montagny, Moûtiers, Notre-Dame-du-Pré, Saint-Marcel eta Salins-Fontaine\n90 (%50.6) 92 (%51.7)\nFeissons-sur-Salins Frantziako udalerria da, Savoia departamenduan dagoena, Auvernia-Rodano-Alpeak eskualdean. 2013an 194 biztanle zituen.\n2007an Feissons-sur-Salins udalerrian erroldatutako biztanleak 194 ziren. Familiak 79 ziren, horien artean 24 pertsona bakarrekoak ziren (12 bakarrik bizi ziren gizonak eta 12 bakarrik bizi ziren emakumeak), 20 seme-alabarik gabeko familiak ziren eta 35 seme-alabak dituzten bikoteak ziren.\n2007an 126 etxebizitza zeuden, 78 familiaren etxebizitza nagusia ziren, 44 bigarren erresidentzia ziren eta 4 hutsik zeuden. 91 etxeak ziren eta 34 apartamentuak ziren. 78 etxebizitza nagusietatik 64 bere jabearen bizilekua ziren, 13 alokairuan okupaturik zeuden eta 2 doan lagata zeuden; 3 etxek bi gela zituzten, 18 etxek hiru zituzten, 21 etxek lau zituzten eta 37 etxek bost zituzten. 60 etxek euren parking plaza propioa zuten azpian. 26 etxetan ibilgailu bat zegoen eta 43 etxetan bat baino gehiago zituzten.\nFeissons-sur-Salins udalerriko biztanleria-piramidea 2009an .\n2007an lan egiteko adina zuten pertsonak 129 ziren, horien artean 97 aktiboak ziren eta 32 inaktiboak ziren. 97 pertsona aktiboetatik 95 lanean zeuden (52 gizon eta 43 emakume) eta 2 langabezian zeuden (2 emakume eta 2 emakume). 32 pertsona inaktiboetatik 14 erretiraturik zeuden, 10 ikasten zeuden eta 8 "bestelako inaktibo" gisa sailkaturik zeuden.\n2009an Feissons-sur-Salins udalerrian 77 unitate fiskal zeuden, 195 pertsonek osaturik. Pertsona bakoitzeko diru-sarrera fiskalaren mediana urteko 17.230 euro zen.\n2007an zeuden 10 komertzioetatik, 3 eraikuntza enpresak ziren, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 informazio eta komunikazio enpresa zen, 1 higiezinen enpresa zen, 1 zerbitzu enpresa zen eta 1 administrazio publikoko enpresa zen.\n2000. urtean Feissons-sur-Salins udalerrian 5 nekazaritza-ustiategi zeuden.\nBNF: 152740478 (data)\nOrriaren azken aldaketa: 11 otsaila 2021, 16:22.


espirituan gehien aurreratu genuenak izan ginen, eskualdeari garrantzi handiagoa eman baikenion sektoreari baino. A.I.: Nik uste dut bizitza ikusiz ikasi dugula. Kontuan hartu behar da Oñatiren eta ULMAren inguruan zer zegoen. Anaikidetasuna ere nabarmendu nahiko nuke, eta uste dut, garai hartako zailtasunei aurre egiteko, itxaropenaren aldeko apustua egin zela, eta arriskuan itxaropena dago. Komunikazio handia zegoen inguruarekin, ULMAren inguruan egon zen guztiarekin, Eskolarekin, Fagorrekin, eta, nahi gabe zerbait itsatsi zaigu… J.M.L.: Niri krisirik larriena bete-betean bizitzea egokitu zitzaidan. Gu Euskadiko Kutxak “aginduta” iritsi ginen Oñatira, Chocolates Loyolan desagertutako lanpostuak ordezkatzeko asmoz, batik bat. Orduan, pentsa zitekeen krisirik larriena etorri zen. Talde garrantzitsu bat eratu zen, premiaren ondorioz, eta ez zegoen eskualdekoa egin beste aukerarik, zerbait egin behar zen. A.I.: Premiek batu egiten dute… A.C.: Nik uste dut baietz, premiek batu egiten dutela, baina kontua ez zen izan hori bakarrik. Okerreko azalpena litzateke ondorioztatzea premia-egoera batean egoteagatik erantzuna ULMA sortzea izan zela. Premia-egoera hori toki askotan zegoen, eta toki horietan ez zen erabaki Talderik eratzerik, bat egiterik; beraz, beste zerbait ere bazegoen. Ezinbestekoak ziren buruzagitza batzuk, eta haiek ideia planteatu, defendatu, bazkideen aurrera eraman eta haien babesa eskatu zuten. Garrantzitsuena pertsona da. Premia batzuek Taldea eratzea bultzatu zuten, baina pentsatu behar da pertsona batzuk erabakigarriak eta funtsezkoak izan zirela bat egiteko erabakian. Kolektiboek, nori begiratu ez badute, ez dute inoiz bat egiten. Ni, 90eko hamarkadan, EROSKI Taldea sortzeko lanetan nenbilen, baita eskualdeko taldeak sektoreko talde izatera eraman zituen hausnarketa batean ere, eta hori lan gogorra izan zen, urte batzuk lehenagotik sortzen hasia, eztabaida sutsuak tartean. Javier Mongelos funtsezkoa izan zen, eta lan nekeza izan zuen, beste eredu batek ere gatazka sortuko baitzuen. ULMA Taldearen sendotzea eta eredu berri horren desadostasuna paraleloan gertatu ziren. Zerbait ez zen egokitzen, eta ULMAn ezartzen ari zen kulturak, berezko bihurtu zenak, bide horretatik jarraitzea ekarri zuen, eta hori ere oso garai gogorra izango zen, segur aski. Gerora berriro hastea ere zoragarria izan zen...\nF.R.: ENARAn 1993ko uztailaren 15ean hasi nintzen, eta ez nuen ULMA Taldea eskualdeko talde gisara sendotzeko prozesua bizi, baina ikaragarri deigarria iruditu zitzaizkidan uztailaren 15etik abenduaren 22 arte pasatako egunak. MCCn sartuko ez ginela esaten bagenuen, non geunden? Zer egin behar genuen? Uste dut hori izan zela ULMA Taldea sendotzeko arrazoi nagusia; krisiak eskualdeko taldeko kideek elkarri laguntzea eragin zuen eta inflexio-puntua 1993ko abenduaren 22a izan zen, egun hartan erabaki baitzen ULMA Taldeari baiezkoa ematea. Dagoeneko aipatu duzue hamarkada hartako erabakirik garrantzitsuena; hau da, ULMA MCC barruan ez sartzea. Nola baloratzen duzue, denborak ematen duen ikuspegitik, erabaki hura? Zuen ustez, zeren ondorioz hartu zen erabaki hura? F.R.: Uztartu beharreko bi gertakizun garrantzitsu daude: ez sartzea eta sartzea. Biak 90eko hamarkadaren hasierakoak dira. Hasieran, ez ginen MCCren erakunde berrian sartu ez zuelako asetzen ULMA Taldeak behar zuena. Hala ere, 2001ean sartzea erabaki zen, 1993ko arazoa konponduta. Ez zen krisiagatik bakarrik, beste zerbait zegoen: ULMA Taldea izan nahia, proiektu komun bat duten pertsona konbentzituak.\n“Etorkizunean kooperatibak eta konpromisoa izango dira nagusi” A.C.: ULMA ez zen sartu eskualdeko taldeari eutsi nahi ziolako, eta hori sendotzeak lan handia eman zion, arrastoa utzitakoan zatikatzea ez baitzegoen bete-betean justifikatuta. Ez zegoen sektoreko joera argirik. Eskualdeko talde izatetik sektoreko talde izatera igarotzea eztabaida luze baten ondorioa izan zen, eta ez zegoen joerarik erabaki baten alde. Baina garai hartan ULMAk nahi zuena kontuan hartu izan bagenu, beste talde batzuek gauza bera nahi izango zuten. Gauzak hobeto egin genitzakeen, beste modu batean. Helburuan bat gentozen eta moduan desadostasunak zeuden. Nire ustez, eta nire iritzia da, ULMA ateratzea odoluste baten modukoa izan zen…\n“ULMAko jendeak gaitasuna izan du ideiei forma jakin bat emateko” J.M.L.: Inoiz ez zen ezezko borobila eman; une jakin hartan eta modu jakin hartan ezetz esan zen. Segurtasun osoz ziurta dezakegu modu hartan sartu izan balitz ULMAren bilakaera oso bestelakoa izango zela. Hormigón Polímero, adibidez, ez zen sortuko. Abiadurak desberdinak ziren. Sektoreko integrazioprozesua oso luzea da, eta egindako ahaleginarekin oso zaila zen baldintza horiekin baiezkoa ematea. Guztiok geneukan buruan gauzak ondo egin behar zirela, eta ULMA Taldearentzat MCCren eredua ez zela egokiena frogatu beharra zegoen; gogo handiagoa genuen aurrera egiteko. Azken batean, Oñati ez zen izango gauza bera. A.I.: Azkenean, galdera hau legoke: ondo edo gaizki egon zen? Gauzak beste modu batean bideratzeko eredua bakarrik izan zen. Dena dela, abantaila izan zenuten… F.E.: ULMAko kooperatiba guztiak sinergia gutxiko taldeetan geunden eta orduan... Zergatik hautsi ondo zebilen zerbait eta hutsetik hasi? ULMA Taldeak hainbat proposamen aurkeztu zituen, baina guztiak baztertu ziren. Ez zegoen komunikaziorik Taldearen eta korporazioaren artean, eta horrek garrantzi handia izan zuen baloratzean... Horrek guztiak arrastoa utzi zuen ULMAn. Oso hedatuta zegoen ENARAk aurrera egiteko bide bakarra ULMA Taldean egoteko ideia eta horrek ere garrantzia izan zuen. Gure aldetik, beldur handia genion Euskadiko Kutxarekin, LagunArorekin eta abarrekin gertatuko zenari. J.L.M.: Balorazioa, denbora igarotakoan, oso ona da, nahiz eta kritikoa ere banaizen; nire ustez, inoiz ez genuen iritsi beharko egoera hartara. ULMA Taldearen kooperatibetarako proiektuproposamena oso proposamen gogorra zen; kooperatiba bateko negozioak zatitu egiten ziren zati askotan, ez zegoen sinergiarik, erabat galduta geratzen ginen. Oso bestelako egoera zuen FAGOR Taldeak, zati askoren buruan geratzen baitzen. Tratua ez zegoen ber-


BPTD-RI BURUZ (OLD) - BPTD\nIndustria-ekonomiaren hazkunde iraunkorra bultzatzen\nNazioartean ezaguna den ekintzailetza-tradizio batean eta ekosistema sozioekonomiko paregabe batean oinarrituta, Basque Precision Technology District Debabarreneko eskualdean produkzio-ekonomia bideratzeko modu berezia adierazten duten eragile publikoen eta pribatuen apustua da.\nDebabarreneko Garapen Agentziak, Debegesak, kapital publikokoak, ekimen hau sustatu, zentralizatu eta kudeatzen du, barrutiko zortzi udalen izenean: Deba, Eibar, Elgoibar, Ermua, Mallabia, Mendaro, Mutriku eta Soraluze.\nEkonomiaren Garapen eta Azpiegitura Sailaren bidez, Eusko Jaurlaritzak ekimen hau babesten du, gure ahalmenen araberako eta euskal gizartearen behar eta nahien neurrirako lehiakortasun-eredu berrirako estrategiaren baitan.\nZentro teknologikoak eta transferentzia teknologikoko zentroak. Ekintzailetza teknologikoak\nPrestakuntza teknologikoko eta lanbide-heziketako zentroak


Twitter-ek ezaugarri berriak ditu bere webgunean, erabiltzaileen esperientzia hobetzeko | Consumer\nTwitter-ek ezaugarri berriak ditu bere webgunean, erabiltzaileen esperientzia hobetzeko\nEdukia idazten amaitu baino lehen bilaketak norberak osatzea nabarmentzen da\nTwitter-ek ezaugarri berriak sartu ditu bere webgunean, erabiltzaileen esperientzia hobetuko dutenak eta Twitter denbora errealean gertatzen dena aurkitzeko modurik errazena bihurtzen dutenak. Horien artean, mikroblog-sarearen web-bertsioan automatikoki osatzeko funtzioa nabarmentzen da.\nInterneteko bilaketa-zerbitzu askok, hala nola Googlek, badituzte Sareko edukia errazago bilatzeko ezaugarriak. Googleren kasuan, Mountain View-en konpainiak Google Instant eskaintzen du, erabiltzaileak bilatu beharreko edukia idazten amaitu baino lehen bilaketak osatzeko. Orain, Twitterrek mikroblog-sarerako autoosatua ere badu.\nAutoosatuta dagoen ezaugarri berriarekin, erabiltzaileek “hashtag” bat edo Twitter erabiltzaile baten izena idazten hasi besterik ez dute egin behar, eta mikroblog sareak goitibeherako menu batean eskainiko ditu eskuragarri dauden aukera guztiak, erabiltzailea idazten amaitu baino lehen. Bilaketa egin ondoren, erabiltzaileak eskura dituen “tuit” garrantzitsuenak, artikuluak, irudiak eta bideoak aurkituko ditu.\nBilaketetan esperientzia hobetzeko beste berrikuntza batzuk ere sartu dira. Alde batetik, Twitter-ek zuzenketa ortografikoak sartu ditu, eta erabiltzaileak termino bat gaizki idazten badu, Twitter automatikoki alternatiba posibleak erakusten ditu. Bestalde, mikroblog-sareko taldeak ere hainbat iradokizun egin ditu, hau da, erabiltzaileak gai bat bilatzen badu eta gai horretan jendeak hainbat termino erabiltzen baditu, Twitter aukerak eskaintzen ditu elkarrizketa gehienetan gertatzen diren terminoak ezagutzeko. Twitter-en beste ezaugarri berri batek erabiltzaile-izen bat bilatzeko aukera ematen du, eta erabiltzaileak, pertsona horren Twitter kontua ez ezik, erabiltzaile horren benetako izena adierazten duten emaitzak ere ikusiko ditu.\n“Aldaketa horiek bilaketa errazagoa egiten dute Twitter-en”, dio konpainiak bere blog ofizialean. Gainera, Twitter taldeak dio iradokizunak, autoosatua eta ortografia-zuzenketak ere eskuragarri daudela iOS eta Android-en Twitter bertsioetan.\nautoosatua edukia ezaugarriak nuevas-eu twitter


Ondarea, herritarren eskura eta klik batean — Mintzola ahozko lantegia\nOndarea, herritarren eskura eta klik batean\nMintzola Ahozko Lantegiaren patronatua\nAbian dauden ikerketak\nIkerketa kontratu eta proiektu sariak\nAmaieran galdera-erantzunen tartea izan da. / XDZ\nGaur gauzatu dira Xenpelar Dokumentazio Jardunaldiak, Amasa-Villabonako Subijana etxean. Bilaketa bakarra eginda, hainbat datu basetako emaitzak erakusten dituzten bilatzaile zenbaiten esperientziak partekatu dira.\nDokumentazio alorrean, liburutegietan, informatika garapenaren esparruan eta euskal kultur sorkuntzan eta kudeaketan ari diren hainbat lagun elkartu dituzte gaur Xenpelar Dokumentazio Jardunaldiek. Bilaketa bakarra erabiltzaileentzat: datu guztiak klik batean izenpean, lau hitzaldi izan dira entzungai: bilaketa bakar batekin hainbat datu basetako emaitzak lotzen eta erakusten dituzten bilatzaileak ezagutu ditugu, hiru egitasmoren bidez, eta bilatzaile horien funtzionamendua ikuspegi teknikotik ere eskaini zaigu.\nAritz Zerain Bertsozale Elkarteko koordinatzaileak eta Mintzola Ahozko Lantegiko zuzendaritzako kideak eta Oihana Aranburu Xenpelar Dokumentazio Zentroko koordinatzaileak eskaini dute atarikoa: proiektu soziokulturalean dokumentazio zentroak duen garrantzia azpimarratu da, ondarea babesteko, biltzeko eta herritarren eskura jartzeko egitekoan ezinbestekoa baita; eta, herritarrei ondare horren bilaketa errazteko asmoz emandako pausoak ere azaldu dira.\nLiburubila egitasmoa aurkeztu dute Eusko Jaurlaritzako Ondare zuzendariak, Mikel Aizpuruk, eta erakundeko Liburutegi Zerbitzuko arduradunak, Francisca Pulgarrek; irakurleei liburutegietako mailegutza informazioa erraztea du helburu, eta Euskadiko Irakurketa Publikoko Sarea, eLiburutegia eta Liburuklik atarietako emaitzak erakusten ditu. Kudeatzen duen ondare artistikoari loturiko edukiak herritarrei eskaintzeko, Artium museoak diseinatutako zerbitzua aurkeztu du Elena Roserasek, museoko liburutegi arduradunak. Marie-Andrée Ouretek, Baionako Mediatekako Euskal Funtsen Proiektuko arduradunak, 2015ean sortutako Bilketa.eus egitasmoa azaldu du: 20 liburutegitako datu baseetatik elikatzen da biltegi lana egiten duen gordailua, eta garai bateko euskarazko dokumentuak topa daitezke bertan.\nEsperientzia horiek entzunda, garapen teknikoan kokatu gaitu Aitor Maritxalarrek, dokumentazioan espezializatutako informatika garatzaileak. Solr bilaketa bateratutako motorearen ezaugarriak azaldu ditu, baina baita atari batek bilatzaile bat garatzerakoan aintzat hartu behar dituenak ere.\nLaster ikusgai izango dituzue hizlari bakoitzak azaldutakoak.


Elorrioko Udala - La Ruta del Arte erakusketa ibiltaria Elorrion izango da\nLa Ruta del Arte erakusketa ibiltaria Elorrion izango da\nBBKren babesarekin Elorriok Artearen Ibilbidea erakusketa ibiltaria jasoko du azaroaren 25etik abenduaren 2ra, bertako kaleak aire zabaleko arte galeria bilakatuz. Erakusketak, Bilboko Arte Ederren Museoko maisu-lanetako batzuen kalitate handiko 40 erreprodukzio biltzen ditu eta Herriko Plazan ikusgai egongo da.\n“BBK Artearen Ibilbidearen” helburu nagusia, museoko bilduma aretoetatik kanpo ateratzea eta herritarrak artera hurbiltzen laguntzea da. Artelan guztiak aire zabalean egongo dira ikusgai, eta horietako 24k QR kodea izango dute. Kode horri esker, elorriarrek doan deskargatu ahal izango dituzte telefono mugikorrean laginei buruzko iruzkinak dituzten audio-artxiboak, lau hizkuntzatan: euskaraz, gaztelaniaz, ingelesez eta frantsesez. Horrez gain, umeek 5 eta 10 urte bitartekoei zuzendutako sei kontakizunez gozatu ahal izango dute.\nArtearen Ibilbidea erakusketak bisita gidatuak izango ditu egunero pinakotekako hezitzaileen eskutik, eta eurak arduratuko dira jendea bideratzeaz eta euren galderei erantzuteaz. Azaroaren 25ean bisitak goizez izango dira eta gainontzeko egunetan arratsaldez. Bisitak egin ahal izateko, aldez aurretik eman beharko da izena Iturri Kultur Etxeko 94 03 20 32 telefonora deituz.\nHalaber, eta gaur egungo egoera ikusita, jarduera Eusko Jaurlaritzak ezarritako osasun neurri guztiak betez gauzatuko da, eta talde bakoitzean, gaztelaniazkoetan eta euskarazkoetan, gehienez 5 pertsona elkartuko dira.\nHorrela, proiektu honen bitartez, artea kalera irtengo da, eta artearen historiako hainbat garai eta eskolatako maisuen lanak ikusteko aukera emango zaie herritarrei: el Greco, Francisco de Goya, Paul Gauguin, Joaquín Sorolla, Dario de Regoyos, Ignacio Zuloaga, Francis Bacon edo Agustín Ibarrola, besteak beste.\nHauek dira Artearen Ibilbidea erakusketak izango dituen bisita gidatuak. Bista bakoitzeanbost lagunentzako lekuarekin.\nAzaroak 26, 27, 28, 29, 30 eta Abenduak 1:


Helburua, '2zia' proiektu pedagogikoa martxan jartzea - Noticias de Gipuzkoa\nHelburua, '2zia' proiektu pedagogikoa martxan jartzea\nOrain espazioak zabalagoak dira eta gelak komunikatuta daude haien artean. r.plaza\nHasiera batean egindako aurreikuspen ekonomikoak ez direla beteko argi daukate Zubimusu ikastolan, koronabirusaren pandemiaren ondorioz ekintza anitz bertan behera gelditu direlako. Gauzak horrela, egoerara etengabe moldatu behar izan dute Zubimusu ikastolan. "Ez da erraza izan aurten Kilometroak jaiaren antolaketari erantzutea. Hasierako asmoak behin eta berriz moldatu ditugu, momentuan momentuko egoerara egokituz", adierazi dute ikastolako arduradunek.\nDiru iturri nagusietako bat arropa salmenta izan da, eta hori ere egokitu behar izan dute: "Villabonan dugun dendaz gain, ahal izan dugun heinean, Gipuzkoako herri guztietan zehar gure arropa saldu dugu, Gipuzkoako ikastolak ere bide lagun izan ditugu ekimen honetan bere laguntza eskainiz. COVID-19ak eragindako osasun-larrialdiak etenaldi bat egitera behartu gintuen, baina ez ginen geldirik egon on line salmenta indartuz", esan dute.\nBestalde, Tanta izeneko ekimena ere eraman dute aurrera. Euskal Herriko berezko hezkuntza proiektuaren aldeko elkartasun adierazpena da Tanta, herritarrek ikastolen proiektuaren alde ekarpena eginez egikaritzen dena. "Bost euroko ekarpena eginez, Tanta txartela eskuratzen duzu eta erosten duten guztien artean 60.000 euroko zozketa batean parte hartuko dute. Ekarpen horri esker, ikastolok gure proiektua aurrera ateratzeko bultzada ekonomikoa jasoko dugu".\nDuela zenbait urte ekin zioten ikastolek, Zubimusu ikastola tartean, hausnarketa pedagogikoari. "Haur Hezkuntza izan zen garai honi hasera eman zion etapa eta ondorenean pixkanaka-pixkanaka beste etapetara joan da zabaltzen prozesu hau. Hausnarketa pedagogiko honen helburu nagusia hezkuntza komunitatea osatzen dugun guztion ongizatea bermatzea da, beti ere, gure ezaugarrietara egokituz. Hasitako ibilbide honek, praktikaren etengabeko hausnarketa eskatzen du eta esan genezake amaierarik ez daukala, beti baitago zer hobetu", argitu dute.\nProzesu horren emaitza izan da 2zia izeneko egitasmo pedagogikoa. "Pertsonari bere bizitzaren ibilbidean oinarri sendoekin ekiten laguntzea da xedea, ikaskuntza egokiak bermatzeko testuinguruak eskainiz. Honekin, pertsona bere osotasunean garatzea dugu helburu, etapa eta adin tarte bakoitzak dituen berezitasunetara egokituz".\nIldo horretatik, Kilometroen antolakuntzarekin 2zia egitasmoari bultzada ematea izango dute helburu. "2zia proiektu pedagogikoa martxan jartzeak, bideratzeak, garatzeak eta gauzatzeak dakartzan gastuei aurre egiteko ezinbesteko bultzada izango da jaiarekin lortzen den dirua. Ikastolak gaur egun dituen maileguei koskatxo bat kentzeko ere balioko du".\nIkastolak beste hainbat egitasmorekin egiten du bat, Euskaraldia kasu. "Aurrera eramaten ditugun jarduera edo azpi-proiektu orok lotura zuzena dute gure egitasmoarekin. Euskaraldiak, esate baterako, gure ikuspegi pedagogikoarekin bat dator: euskaraz eta euskaratik bizi den pertsona eta gizartean parte hartze aktiboa duen ikasleak baititu helburu".


Posidonio - Wikipedia, entziklopedia askea.\nPosidonio, (antzinako grezieraz: Ποσειδώνιος Poseidonios, esanahia "Poseidonena"), Apameakoa (ὁ Ἀπαμεύς, Apamea) edo Rodaskoa (ὁ Ῥόδιος, Rodas) (Apamea, Siria, K.a. 135 - Erroma, K.a. 50) Antzinako Greziako filosofo estoikoa izan zen.\nApamea (en) , K.a. 135\nErroma, K.a. 50 (83/84 urte)\nMenecrates (en) (suhi)\nJason of Nysa (en) (biloba)\nAthenodoros Cananites (en)\nJason of Nysa (en)\nmatematikaria, astronomoa, historialaria, filosofoa, idazlea, fisikaria eta geografoa\nFilosofiako ikasketak Paneziorekin egin zituen Atenasen. Rodasen eman zuen ia bizitza osoa, eta han eskola estoikoaren buru izan zen. Helenismoaren garaiko jakinduria bildu eta erromatarrei irakatsi zien: Zizeron, Lukrezio, Virgilio, Manilio, Seneka Gaztea eta Plinio Zaharraren maisu izan zen.\nEragin handia izan zuen filosofia estoikoaren garapenean; filosofiaren eta erlijioaren arteko kontraesanak adosten saiatu zen, Aristotelesen eta Platonen doktrinak Zenonen estoizismoarekin bat egiten, eta estoizismoaren hastapen nagusi bat garai hartako greziarren eta erromatarren erlijiora egokitzen. Berrogeita hamabi liburu idatzi zituen historiaz. Geografoa, astronomoa eta etnografoa ere izan zen. Haren idazlan guztiak galdu egin dira.\nWikimedia Commonsen badira fitxategi gehiago, gai hau dutenak: Posidonio


80 urtetik gorakoen omenaldirako izen-ematea zabalik, bihartik - Soraluze - Plaentxia.eus\n80 urtetik gorakoen omenaldirako izen-ematea zabalik, bihartik\nUbane Madera 2018-10-10 10:27\nEsperientzia Gelaren lehen eskolan bete egin zen Itxaropena elkartea.\nGaur, eguaztena 09:15ean 55 soraluzetar abiatu dira Aginaga ingurura, Itxaropena erretiratuen elkartearen eskutik. Hori dela eta, bertan behera geratu da gaur egitekoak ziren Memoria Tailerraren bigarren jarduna. Bestalde, bihar, eguena, zabalduko dute 80 urtetik gorakoen omenaldirako izen-emate epea.\nGaurko irteerari dagokionez, lehenengo Ordiziako zaharren etxea eta azoka bisitatuko dute soraluzetarrek, gero Tabakalerara joango dira eta ondoren bazkalduko dute Aginagako sagardotegian. Eta bueltan, astirik badute, Zarautzen ere egingo dute geldialdia.\nHain justu ere, irteera hori dela-eta, gaur Esperientzia Gelaren baitan egitekoak ziren Memoria Tailerraren bigarren eskola datorren asteko eguaztenera atzeratu du Alkarri elkarteak. Hori horrela, urriaren 17an izango dute memoria lantzeko hurrengo hitzordua, eta tailer hori astebetez luzatu eta urriaren 31n amaituko da.\n100 lagun pasa\nItxaropena elkartetik aldendu barik, jakinarazi dute datorren urriaren 16ko, martitzena, haragi gisatu lehiaketarako 8 bikoteek eman duela dagoeneko izena; beraz, izen-ematea beteta dago; eta jakinarazi dute, baita ere, beteta daudela ondoren egingo duten bazkarirako leku guztiak ere; 100 lagun pasak bazkalduko dute, bada, haragi gisatu lehiaketarako prestatzen dutena. Lehiaketari dagokionez, 10:00etan hasiko da eta sariak eguerdi inguruan banatuko dituzte.\n80 urtetik gora\nEta zaharren etxeko jakinarazpenekin bukatzeko, azaroaren 3an 80 urtetik gorako herritarrei omenaldia eta bazkaria egingo diete. Hori horrela, bazkarian parte hartu nahi duenak urriaren 11tik aurrera eman dezake izena, Itxaropena elkarteko bulegoan, martitzenetan edo eguenetan, 11:00etatik 12:00etara. Jakin beharra dago bazkarira bakarrik joan daitekeela izena eman duen pertsonak.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Instalazioa eta mantenimendua (Lanbide Arloa)" topic_facet:"Industria-robotika (Modulua)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Instalazioa eta mantenimendua (Lanbide Arloa) Proposatutako gaia: Industria-robotika (Modulua)\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Norbere blog korporatiboa sortzeko giltzarriak - SPRI\nNorbere blog korporatiboa sortzeko giltzarriak\nDoako ikastaroa, eta tresna sinpleekin.\nDoako ikastaroa, eta tresna sinpleekin\nBlog korporatiboa oso kanal baliagarria da bezero berriengana iristeko eta komunitate bat sortzeko produktu edo zerbitzu baten inguruan. Tresna horrek aukera ematen du enpresa ezagutarazteko eta balizko erabiltzaileen interesekin konektatzeko. Gainera, gaur egun doako zerbitzu asko dago blog bat sortzeko eta ez da ezagutza handirik behar zerbitzu horiek erabiltzeko.\nSPRI Taldeak Blog korporatiboari buruzko ikastaroaren beste edizio bat antolatuko du urtarrilean, bi saiotan banatuta: Irakur zaitzaten gomendio eta praktika egokiak eta WordPress.com-en hastapenak. Bi jardunaldi horien helburua da marketin digitalerako tresna hori ezagutaraztea eta ikastea nola erabil daitekeen gure marka sortzeko eta gure enpresaren onlineko presentzia garatzeko.\nLehen saioan, blog bat sortzeko kontuan hartu beharreko giltzarriak aztertuko dira. Parte-hartzaileek bi ordutan ikasiko dute nolako blogak dauden eta zein elementu eta funtzionaltasun dituzten. Era berean, aztergai izango dira irakurleak leialtzeko estrategiak, posizionamendua eta edukiei nahiz idazkerari dagozkien praktika egokiak, jarraitzaileekiko elkarrizketa lortzeko.\nBigarren jardunaldiko egitaraua praktikoa izango da nagusiki, parte-hartzaileak WordPress erabiltzen has daitezen eta blog propioa sortzen ikas dezaten. Ikastaro horretan ikasiko dute nola funtzionatzen duen eduki-kudeatzaile horrek: administratzailearen idazmahaiko funtzionaltasun guztiak, blogaren pertsonalizazioa, aukeren konfigurazioa eta post-ak argitaratzeko prozesua. Bigarren saioak ere bi orduko iraupena izango du eta parte-hartzaileek orobat ikasiko dute nola erabili blogaren arrakasta neurtzeko monitorizazio tresnak.\nBlog korporatiboa ikastaroa mikro-enpresei edo profesional autonomoei zuzentzen zaie. Hurrengo edizioak Gasteizen egingo dira, Vitoria-Hegoalde KZgunean, urtarrilaren 11tik 12ra. Izena emateko epea zabalik dago jadanik.


Euskerazko ikasketak bultzatzeko 'Nahi dudalako' kanpainako saria emon dabe - bizkaie.biz\nBizkaie! 2018-06-19 08:27 Euskerea berbagai\nLehen saria Bilboko ikasle bati, Eneko Bilbaori, subertau jako.\nKoldo Narbaiza eta Eneko Bilbao (argazkia: Bilboko Udala) | Ikusi handiago | Argazki originala\nDerrigorrezko Bigarren Hezkuntzan dabizan ikasleentzako informazino kanpainea da Nahi dudalako, Batxilergoan edo Lanbide Heziketan be euskeraz ikasten segidu deien. Alkarbide, Bizkaiko euskera zerbitzuen bilgunea da antolatzailea, hamasei udal eta mankomunidade bigaz batera.\nAurtengo kanpainea martian hasi eben, DBHko ikasleak dagozan etxeetara informazinoa bialduta. Esate baterako, Bilboko Udalak 2.870 diptiko banatu zituan. Ikasleei inkesta bat beteteko eskatu eutsien eta erantzunak bialdu dituenen artean hainbat sari zotz egin ditue. Lehenengo saria Bilboko Eneko Bilbao gazteari egokitu jako. Koldo Narbaiza zinegotziak emon deutso Ipad 32GB Oro izeneko tabletea.\nNahi dudalako kanpainearen helburua Derrigorrezko Bigarren Hezkuntzako 4. mailako ikasleei eta euren orientatzaileei informazinoa emotea da, Batxilergoa zein Lanbide Heziketea euskeraz egiteko aukerei eta Bilbon eta Bizkaian horretarako dagoan hezkuntza arloko eskaintzeari buruz. Informazino hori ikasleen gurasoentzat be aproposa da. Horrezaz gan, webgunean unibersidadeko eskaintzearen barri be emoten da eta zalantzak argitzeko aukerea be badago.


Lan heriotzen "odolustea" salatu du Ernaik Gasteizen - Gasteiz - Alea.eus\nLan heriotzen "odolustea" salatu du Ernaik Gasteizen\nErredakzioa 2020-10-15 16:30\n2020. urtean gutxienez 52 langile hil dira lan istripuz Euskal Herrian; horietako bi duela astebete Lapuebla de Labarcako upategi batean. "Odolustea desnormalizatzeko" ekintza ikusgarri bat egin du Ernai gazte antolakundeak Gasteizen.\nGasteizen, Donostian, Iruñean eta Bilbon aldi bereko ekintzak egin ditu ostegun honetan Ernaik, urtea hasi zenetik gutxienez 52 lan istripu hilgarri gertatu direla salatzeko. Araban, pasa den astean Lapuebla de Labarcako Espada Ojeda upategian hildako 53 eta 56 urteko bi langile izan dira azkenak.\nHildako langileak irudikatu eta euren buruak manta termikoekin estali dituzte ekintzan parte hartu duten 52 lagunek, Gasteizko Andre Maria Zuriaren plazan; une berean, antzeko ekintzak egin ditu Ernai gazte antolakundeak Donostian, Iruñean eta Bilbon.\nHorrez gain, otsailaren 7tik Joaquin Beltran desagerturik —Zaldibarko zabortegiko ezbeharraren ondorioz— jarraitzen duela salatu dute.\n"Egoera oso larria"\nErnaik plazaratutako oharrean, egoera "oso larria" dela ohartarazi du, 2019an hildako langileen kopurua gainditu dela kontuan hartuta: "Urtea amaitzeko hiruhileko oso bat geratzen da, eta azken hilabeteetan enplegu askotan egondako geldialdia kontuan izan behar da".\n"Klase kapitalistaren eta merkatuen etengabeko irabazi nahiak langileen lan eta bizi baldintzak zeharo kaxkartu ditu", adierazi dute, eta patronalak zein erakunde publikoek lan heriotza horietan duten "erantzukizuna" azpimarratu dute. "Ekoizpen eredu kapitalistak langileok gure lan indarra saltzera behartzen gaitu, eta menpekotasun hau larrutik ordaintzen dugu".\nAzkenik, "odolustea desnormalizatzeko" deia egin du Ernaik: "Kapitalismo patriarkalak ebazten duen lanaren antolaketa soziala eta honen parte-hartze eredu sozial eta politikoa iraultzea ezinbestekotzat jotzen dugu".


Freebase, Wikipediatik haratago — Eibar.ORG | Eibarko peoria\nHemen zaude: Hasiera / Blogak / Teknosexua / Freebase, Wikipediatik haratago\nFreebase, Wikipediatik haratago\nGari Araolaza 2007/06/28 08:49\nOraindik "alpha" bertsioan, baina ikusi duguna ikaragarria da. Gonbidapenez sartu behar da, nik duela bi hilabete eskatu nuen eta pasa den astera arte ez zait etorri.\nHonez gero badakizue Wikipedia zer den: artikuluetan egituratutako informazio entziklopedikoa, auzolanean sortua. Ez dago egitura zehatzik, nahiz eta zenbait etiketa jakin erabiltzen diren zenbait gauza etiketatzeko.\nFreebase datu basea da. Creative Commons eta Public Domain moduan dauden edukiak hemendik eta handik hartu, eta modu egituratuan aurkezten ditu. Norberak kargatu dezake edukia, laguntza handiekin. Adibidez, Eibar taldearen fitxan futbol zelaia gehitu nahi badugu, baliteke norbaitek aurretik futbol zelaiak gehituta izana, eta hura azalduko zaigu aukeran "Ipurua" jartzen dugun momentuan.\nEdukia kargatzeko API izugarri irekiak, baita edukia berrerabiltzeko ere. Nahi izanez gero, edozein web aplikazio garatu daiteke Freebase-ren datuetan oinarrituta.\nIkusi beharko dugu nola doan aurrera, baina interesa baduzue, egin gaur bertan sarrera eskaera.\nEguneraketa 2007/08/23: Gaurtik aurrera Freebasen sartzeko ez da gonbidapenik behar. Denontzat irekita.\nInteresgarria dirudi. Ondo ulertu ba dut, datubase moduko egitura du freebase. Hau horrela bada, erabiltzaileak taula berriak sortu ditzakete, taula hauen eskemak aldatu, beste taula batzuekin lotu kanpo klabeak erabiliz eta abar... Zuzen nabil?\nTaulak eta horiekin nahastuta ibiltzeko baino askoz intuitiboagoa da, AJAX-ekin nahastuta eta abar.\nBide batez, gonbidapen bat neukan emateko, eta lehiaketa sekretua antolatuta neukan, lehenengo erantzuna ematen zuenarentzat. Lortu duzu eta bidali dizut. Kontatuko diguzu.\nAlde batetik lana berregitea moduko zerbait dela iruditzen zait. Egia da, Wikipediako datuak ez daude nahi bezala egituratuta (txantiloiak askotan oso lagungarri dira, baina ez da nahikoa), orain mikroformatuak eta horrelakoak erabiltzen hasi diren arren. Horrek badu arazo handi bat: Euskarazko Wikipedian erraz asko sortu ditzakegu munduko hiri eta udalerri askoren artikuluak, baina nork eguneratuko ditu bertako biztanleria eta horrelako datuak urtero? Wikipedian horiek guztiak hizkuntza bakoitzean aldatu beharra dago (ingelesko Wikipedian 2006ko biztanleria kendu eta 2007koaz ordezten bada, euskarazkoan 2006koak jarraituko du, norbaitek eskuz hori aldatu arte), eta Wikipedia txikietan mantendu ezin den zerbait da hori. Eta biztanleria diodanean, beste mila datu ere badaude, kirolari eta kirol taldeen palmaresak, biografia baten heriotza, eta abar.\nDatu komun horiek edukitzeko moduko datu-base moduan ulertzen dut freebase nik, eta horretarako beharra behin baino gehiagotan sumatu dut nik Wikipedian; badago, ordea, horretarako proposamena, Wikidata delakoa (http://www.mediawiki.org/wiki/Wikidata).\nEra berean, Wikipediatik informazioa datu-base eran ateratzen duen proiektu interesgarri bat ere badago: Dbpedia (http://www.dbpedia.org).\nBeraz, Freepedia ez al da orain arteko lana berregitea? Pentsatzen dut datuak ateratzeko Wikipedia ere baliatuko dutela, baina zertarako beste gune bat? Ez da hobe Wikidata bultzatzea?\nNik ere baditut gonbidapen batzuk, beste norbaitek interesa balu...\n*Goian Freepedia esan dudanean Freebase esan nahi nuen.


Irakurle Txokokoek prestatutako testua, kutxara - Lasarte-oria - Txintxarri.eus\nIrakurle Txokokoek prestatutako testua, kutxara\nTxintxarri Aldizkaria 2021-05-28 15:50\nIrakurle Txokoko kide Pablo Barriok Baga izeneko testua prestatu du, eta Tximistarretako parkean irakurri du, Kutxa Bira egitasmoari harrera egiteko ekitaldian. Amaitu ostean, egurrezko kutxan sartu du. Honela dio:\nTxikiak ginenean, kalean, jolasean, Lasarte es tan pequeño, que no se ve en el mapa... kantatzen genuen, gaztelaniaz kantatzen genuen. Gaztelaniaz. Batzuek besterik ez genekielako kantatzen genuen gaztelaniaz, Lasarten beste hizkuntza bat zegoenik ere ia ez genekielako. Etxe barruan que batzuk hablan en vasco genekien bakarrik, horixe baino ez geniekien eta horregatik lasai-lasai kantatzen genuen gaztelaniaz.\nBeste batzuek, ordea, bazekiten beste hizkuntza bat bazegoela. Los que bakarrik etxe barruan hablaban en vasco bazekiten beste hizkuntza bat bazegoela, noski, nola ez zuten jakingo, etxeko sukaldean beste hizkuntza batean egiten baitzuten kantu, eta jolasa, eta errieta, eta barre, eta negar, eta abar.\nEuskaldunak ziren haiek, euskara baitzekiten. Baina bazekiten baita ere, ederki jakin ere, kalea ez zela beraien-beraiena zen etxeko mintzaira hartan kantu, jolasa, errieta, barre, negar, eta bar egiteko lekua. Ez, kalea ez zela lekua. Ezta sukaldea bera ere, ez zela lekua uste zuten askok. Total, zertarako? Ezertarako ez bazuen balio, arazoak sortzeko bakarrik, deskuidatuz gero. Garai hartan, beraz, ez Lasartek eta ez munduak ez zeukaten euskararen iraupena ziurtatuta.\nUrteak pasa eta, egun, txikiak ginenak ez gara txikiak beste batzuk dira orain txikiak; eta Lasarte Lasarte-Oria da, apurtxo bat handiagoa, baina txiki-txikia hala ere, lehen bezala, mapa-mundian topatzeko luparekin begiratu behar da oraindik ere, tira, GPSa ere badugu orain, zeinek esan behar zigun orduan, baina txiki-txikia jarraitzen du izaten hala ere.\nEgun, ordea, kalean jolasean ez dugu Lasarte es tan pequeño que no se ve en el mapa… kantatzen, ez gaztelaniaz ez euskaraz, ez dugu hori kantatzen. Baina, egun, zeinek esan behar zigun orduan, euskaraz ere egiten dugu kantu kalean, kantu, eta dantza, eta antzerkia, eta kirola, eta jolasa, eta errieta, eta barre, eta negar, eta abar, ez den-denek, baina askok eta askok bai, askok eta askok sukaldean eta kalean egiten ditugu horiek guztiak, horiek guztiak eta askoz gehiago ere, euskaldunak baikara egun asko eta asko.\nAurrerapauso asko eman ditugu eta pozik gaude, hobekuntza, hala ere, ez da berez etorri, lan asko egin da, lan pertsonala eta lan kolektiboa. Baina lan asko eginda ere egun ez Lasarte-Oriak ez eta munduak ere ez daukate euskararen iraupena ziurtatuta.\nEgunen batean, egun txikiak direnak txikiak ez direnean eta txikiak beste batzuk izango direnean, ez dakigu Lasarte-Oria Lasarte-Oria izango den, ez eta mapa-mundian egongo den ere. Are gutxiago dakigu zer kantatuko duten. Baina jakin badakigu, kalean eta sukaldean, kantu, eta dantza, eta antzerkia, eta kirola, eta jolasa, eta errieta, eta barre, eta negar, eta abar egingo dutela.\nHorregatik, gaur, hemen, lasarteoriatarroi mapa-mundian egokitu zaizkigun koordenada hauetatik, gure aletxoa jarri nahi dugu, gure konpromezua adierazi nahi dugu etorkizuneko txiki horiek euskaradun oso moduan bizi daitezen.\nHorixe da gaur, hemen, gure gain hartzen dugun ardura. Ez da motxila bat, ez da zigorra, gure zortea baizik, gure plazerra, gure ohorea. Ezen, mundua anitzagoa eta aberatsagoa izateko, euskaradunok ez beste inork ezin baitio munduari euskararen soinua eskaini. Euskara baita munduari egiten diogun ekarpen ordezkaezina. Munduari, eta unibertsoari deskuidatzen bazara, zor diogun oparia.\nIrakurle Txokoa: "Euskara baita munduari egiten diogun ekarpen ordezkaezina"\nTxintxarri Aldizkaria mai 28 Kultura


Loramendik "herriari begirako" elkartea izan nahi du ostera ere - Aretxabaleta - Goiena.eus\nLoramendik "herriari begirako" elkartea izan nahi du ostera ere\nAsier Alkorta 2010-05-08 18:39\nLoramendi elkarteak proiektua aurkezteko jaialdia egin zuen atzo udaletxeko zaharreko atarian; jakinarazi zutenez, euskaran, kulturan eta aisialdian jardungo du hemendik aurrera euskara elkarteak.\nIbilbide berriari ekin dio Aretxabaletako Loramendi Euskara Elkarteak. Urtebetez hausnarketa sakona egin ostean, atzo, egubakoitza, aurkezpen jaialditxoa egin zuten udaletxe zaharreko atarian. Horretan, Karmele Igartua idazle aretxabaletarrak ordu laurdeneko errezitaldia egin zuen, Aitor Ziardegiren eta Oier Sarasuaren musikaz lagunduta. Haiez gain, urteurreneko ospakizunetan murgilduta dagoen Aretxabaleta abesbatzaren eta Lide Pagaldai eta Lur Gurrutxaga trikitilarien emanaldiez gain, Jurgi Etxeberriaren esketxekin barre egin zuten han batu zirenek.\nLoramendiko zuzendaritzako kide Beñat Zamalloak Goienkariari jakinarazi zion Loarmendiren hemendik aurrerako ildoak hiru direla, logotipo berrian jasota daudenak: euskara, kultura eta aisialdia. Azken horri dagokionez, nabarmendu zuen hezkuntzari eta aisialdiari lotutako hainbat herritar daudela 0-16 urtekoen gaineko diagnosia egiten. Zamalloaren arabera, "emaitzak ematen dituztenean, Loramendik zer eskain dezakeen aztertuko da".\nKulturan, bestetik, martxan dauden hainbat proiektu aipatu ditu: elkarteen arteko olinpiadak; udalerriko historia lantzen duen eta Euskararen Egunean aurkeztuko den Aretxabaletan, lehen eta orain proiektua; eta Toponimia proiektua. Hau da, herriko ibilbideak, lekuen izenak, anekdotak eta istorioak jaso nahi dituena.


Eko-hodia | Blog Eraikal\nInsoo Park korear arkitektoak, egoitza Seulen duen PARKiz bulegoko buruak, patente bat aurkeztu du, eraikinetako instalazio-hodiak komunikazio-guneen barnealdera airea eta argi naturala ekartzeko aukera bihurtzeko.\nEraikin garaiek kanpoaldeko gunearen zatirik handiena hartzen dutenez, eraikinaren erdigunearen inguruak gutxieneko baldintzak izaten ditu. Hau da, eraikinaren erdialdeak argi eta aireztatze-sistema artifizialak erabiltzen ditu, aireztapena urria delako eta iluntasuna gailentzen delako. Argi artifizialak eta aireztapena erabiliz, inguru bizigarri bat sor liteke. Baina, bizi-kalitateari dagokionez, ingurumen-ezaugarri jakin batzuetako erabiltzaileen gogobetetzea jaitsi egiten da argi artifizialeko eta aireztapen behartuko baldintzetan. Horrez gain, bada beste arrazoi bat erakinaren erdigunea gutxi erabiltzeko. Eraikin garaiek egitura-elementu garrantzitsuak jarri ohi dituzte gune horretan. Elementu horiek handiak izaten direnez, gune horretan leku libre gutxi geratzen da.\n‘Eko-hodia’ erdigunean sartzen bada, erdiguneak eraikinaren erdialdea hartuko luke, eta egitura-arazoa konponduko litzateke. Haren funtzio nagusia argi naturala eta airea erdigunearen barnealdera eramatea denez, haren egiturak irekia izan behar du goiko aldean, argitzeko eta aireztatzeko.\n‘Eko-hodia’ren formak bat etorri behar du eraikinaren diseinuarekin.\nAurrerago, ‘Eko-hodia’ alda daiteke, jakina, eta suteen aurkako sistema bihur daiteke, altuera handiagoko eraikinetan instalatu, eta egitura-elementuak gehitu. Horrez gain, aerosorgailu bat instala daiteke haren barruan, eta, hala, barruko aire-fluxuaren abiadura kontrolatu. Hori horrela, ‘Eko-hodia’ etorkizun handiko patentea da eraikinen bizigarritasuna hobetzearekin eta eraikinaren mantentze-lanetarako energia-erabilera murriztearekin lotutako industrien garapenerako.\nArgiztapen-sistema naturala. Argia ‘Eko-hodia’ren bitartez sartzen da eraikinera. Argiak erdigunea argitzeaz gainra, eraikineko gela bakoitza argitzen du argi-kableen bidez.\nGuneak aprobetxatuz. Ke-erauzketa eta hodia konbinatzeko modu bat aurkitu da. Bi sistemak konbinatuz gero, leku gutxiago beharko da hodi bereizi eta independenteetarako.\nAireztapen-sistema naturala. ‘Eko-hodia’k elektrizitatea sortzen du airearen presioaren aldaketa horizontalen bidez. Bereziki fabrikatutako aireztatze-zuloen bidez aire-kantitate handiagoa sartzen da. Batzuetan, eragindako airea handitzeak presioa asko handiarazten du, eta, horren ondorioz, airearen bolumena eta abiadura handitzen ditu, sorgailu elektrikoak aktibatzeko gaitasuna izateraino.\nAireztapen naturala. Hodiko aire-laster nagusiak airea sortzen du bere inguruan. Erdiko presioa beti kanpokoa baino txikiagoa da. Erdialdean presio gutxiago badago, eraikineko airea mugitu egiten da, eta aire-zirkulazio atsegin bat sortzen da.\nArgi naturala. Argi naturala hodiaren bitartez sartzen da. Eguzki-argia estalkiko ispilu islatzailearen gainazalera iristen denean, hodi barruko beste ispilu batzuek argia beheko guneetara errebotatzen dute.\nIturria: More than green , 2012/05/24\nThis entry was posted in Eraginkortasun energetikoa, Patenteak and tagged Eco-shaft-a. Bookmark the permalink.


Apremont Frantziako udalerria da, Oise departamenduan dagoena, Frantzia Garaia eskualdean. 2013an 738 biztanle zituen.\n2007an Apremont udalerrian erroldatutako biztanleak 738 ziren. Familiak 282 ziren, horien artean 56 pertsona bakarrekoak ziren (24 bakarrik bizi ziren gizonak eta 32 bakarrik bizi ziren emakumeak), 87 seme-alabarik gabeko familiak ziren, 115 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.\n2007an 341 etxebizitza zeuden, 287 familiaren etxebizitza nagusia ziren, 37 bigarren erresidentzia ziren eta 17 hutsik zeuden. 334 etxeak ziren eta 6 apartamentuak ziren. 287 etxebizitza nagusietatik 254 bere jabearen bizilekua ziren, 15 alokairuan okupaturik zeuden eta 18 doan lagata zeuden; 2 etxek gela bat zuten, 12 etxek bi zituzten, 30 etxek hiru zituzten, 48 etxek lau zituzten eta 196 etxek bost zituzten. 234 etxek euren parking plaza propioa zuten azpian. 98 etxetan ibilgailu bat zegoen eta 166 etxetan bat baino gehiago zituzten.\n2007an lan egiteko adina zuten pertsonak 491 ziren, horien artean 333 aktiboak ziren eta 158 inaktiboak ziren. 333 pertsona aktiboetatik 313 lanean zeuden (167 gizon eta 146 emakume) eta 20 langabezian zeuden (9 gizon eta 11 emakume). 158 pertsona inaktiboetatik 58 erretiraturik zeuden, 56 ikasten zeuden eta 44 "bestelako inaktibo" gisa sailkaturik zeuden.\n2009an Apremont udalerrian 292 unitate fiskal zeuden, 753 pertsonek osaturik. Pertsona bakoitzeko diru-sarrera fiskalaren mediana urteko 29.409 euro zen.\n2007an zeuden 30 komertzioetatik, 1 janari enpresa zen, 3 bestelako produktu industrialen fabrikazioko enpresak ziren, 3 eraikuntza enpresak ziren, 4 ibilgailuen saltze eta konpontze enpresak ziren, 2 ostalaritza eta jatetxe enpresak ziren, 1 informazio eta komunikazio enpresa zen, 2 finantziazio enpresak ziren, 2 higiezinen enpresak ziren, 5 zerbitzu enpresak ziren, 3 administrazio publikoko enpresak ziren eta 4 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 6 zerbitzu publikoetatik, 1 igeltseroa zen, 1 argiketaria, 1 eraikuntza enpresa, 1 jatetxe eta 2 higiezinen agentziak.


Andaluziak mugatu egin du herbiziden aplikazioa Sevillako probintziako arroz-laborantzan | Consumer\nAndaluziak mugatu egin du herbiziden aplikazioa Sevillako probintziako arroz-laborantzan\nHelburua da kalteak saihestea arrotzekin mugakide diren labore sentikorretan. Araudiaren arabera, arrozean belar txarrak kontrolatzeko, Nekazaritza eta Arrantza Saileko Landareen Osasunerako Produktuen Erregistro Ofizialean inskribatuta dauden herbizidak bakarrik erabili ahal izango dira. Produktu horiek erabili nahi dituen nekazariak Sevillako Nekazaritza Ordezkaritzari jakinarazi beharko dio zer tratamendu aplikatu behar den, zehazki non eta zer azalera duen, zer produktu erabili diren, dosia, aplikatzeko baliabideak eta tratamendua zein egunetan hasiko den.\nBestalde, Sevillako Nekazaritzako ordezkaritza probintzialak, klimatologiaren arabera, herbiziden aplikazioan dauden mugak jakinarazi beharko dizkio nekazariari, baita erabili ahal izango dituen baliabide teknikoak eta lana egiteko ordutegia ere. Beste atal batean, Doñanako Parke Nazionalaren eta Ekialdeko Besoko Paraje Naturalaren eragin-eremuetako arroz-laboreak geratzen dira, ingurune horietarako bakarrik baimendutako materia aktiboak eta landare-osasunerako produktuak erabiliko baitira, Andaluziako Juntak jakinarazi duenez.\nandaluzia arroz herbicidas-eu


Adineko pertsonak ekonomiaren erdigunean jartzeko plan bat abiatu du Gipuzkoak\nHorrela, 'Silver economy' delakoaren esparruan espezializatzeko oinarriak ezartzen ditu lurraldeak; merkatu horrek lurraldeko BPGren % 5,5 eta enpleguaren % 9,2 ematen dizkio Gipuzkoako ekonomiari.\nAdineko pertsonak ekonomiaren erdigunean jarriko ditu Gipuzkoak. EFEren artxiboko irudia.\nGipuzkoako Foru Aldundiak, Adinberri zahartze osasuntsuaren estrategiaren baitan, "silver economy" delakoa bultzatzeko plan bat garatuko du, bost espezializazio nitxotan oinarrituta: zerbitzu sozio-sanitarioak eta arreta-ereduak, etxearen egokitzapena eta laguntza teknikoak, turismoa, ingurune lagunkoiak eta teknologia gaitzaile digitalak.\nHala azaldu du gaur goizean Jabier Larrañaga Sustapen Ekonomiko, Turismo eta Landa Inguruneko diputatuak, Rakel San Sebastian Adinberriko zuzendariarekin batera, 'Silver economy' estrategia lurraldean garatzeko ikerketaren aurkezpenean. Azpimarratu dutenez, merkatu horrek BPGren % 5,5 (1.472 milioi) eta enpleguaren % 9,2 (31.885 lanpostu) ematen dizkio Gipuzkoako ekonomiari, eta 2025ean BPGren % 32 izatea eta Europar Batasuneko enpleguaren % 38 sortzea espero dute.\nNitxo horiek identifikatzeko, Adinberrik azken urtean bultzatutako ikerketa bat hartu da oinarri, eta inkesta eta elkarrizketa sakonak egin zaizkien 188 eragilek baino gehiagok esku hartu dute. Gainera, alderaketa bat egin da Estatuan eta nazioartean garrantzitsuak diren erakundeekin, hala nola Silver Valleyrekin (Frantzia), Acciórekin (Katalunia) edo UK Research and Innovationekin (Erresuma Batua).\nLarrañagaren esanetan, estrategia horrek "ikuspegi soziala bateratuko du, adinekoen bizi-kalitatea eta arreta hobetuz, eta ekonomikoa, hazkundea eta enpresa-proiektu berrien sorrera bultzatuz.\nAzterketak ondorioztatu duenez, "bost nitxo horiek baldintza guztiak betetzen dituzte lurraldearentzat aukera-gune bat izateko: masa kritikoa, 'Silver' kolektiboaren beharrekiko lerrokatzea, enpresen interesa, eta Gipuzkoan eremu horiei lotutako berrikuntza- eta ezagutza-gaitasunak izatea".\nLehen nitxoa, zerbitzu sozio-sanitarioena eta arreta ereduena, pertsonarengan oinarritutako arreta eredutik abiatuko da, eta arreta berezia jarriko du telemedikuntzan eta telelaguntza aurreratuan, alde batetik, eta estimulazio kognitiboan, bestetik. Afagi, Oroi edo Cita Alzheimer erakundeek, besteak beste, abian jarrita dituzte dagoeneko zenbait programa estimulazio kognitiboaren alorrean.\nBigarrena, etxea egokitzeari eta laguntza teknikoei buruzkoa da, eta etxebizitza irisgarrien diseinuan zein desgaitasuna edo mendekotasuna duten pertsonek etxean bizitzen jarraitzeko eta beren autonomia pertsonala bermatzeko produktuetan oinarritzen da. Joera hori areagotu egin da pandemiaren ondorioz, eta horrek etxeko arreta zerbitzuen eskaria handitzea eta egoitzetako eredua egokitzea ekarri du.\nTurismoari dagokionez, helburua Gipuzkoa "Europa hegoaldean lehen mailako helmuga senior gisa finkatzea da; izan ere, talde horrek joera du jendetza handirik ez dagoen garaietan bidaiatzeko eta tenperaturak ez dira muturrekoak, eta hainbat faktore baloratzen ditu, hala nola zerbitzuaren kalitatea, garraio ona eta paisaia-aniztasuna, lurraldeko turismo-eskaintzarekin bat datozenak".\nEra berean, ingurune lagunkoien nitxoak Gipuzkoak adinekoen egunerokoan eragin positiboa izango duten espazio eta ingurune publikoak sortzeko duen gaitasuna indartu nahi du, hiri eta landa eremuak barne hartuta. Helburu hori bat dator Osasunaren Mundu Erakundearen Hiri Lagunkoiren Programarekin. Udalerri askok bat egin du programa horrekin, eta abian dira dagoeneko ekimen garrantzitsuak, horien artean, Donostia Lagunkoia programa.\nAzken honek, zeharka, bosgarren nitxoa izango du oinarri, hots, teknologia gaitzaileak. Gipuzkoa ondo kokatuta dago esparru honetan, hala nola adimen artifizialean, obotikan edo errealitate birtualean, eta horiek etxean, espazio publikoetan, osasun-gailuetan edo telelaguntzakoetan edo zaintzaileen lan inguruneetan dituen aplikazioetan, besteak beste.\n“’Silver economy’ delakoa bizi dugun eraldaketa digitalerako palanka gehigarri bihurtu nahi dugu”, nabarmendu du Larrañagak, eta lurraldean eremu hori indartzeko "zerbitzuen ekonomiak" duen garrantzia ere azpimarratu du. Esparru estrategiko horri erantzungo dion Jarduera Plan laster jarriko dela martxan gaineratu du.


Taussac - Wikipedia, entziklopedia askea.\nRené PAGES (2014-2020)\n44° 49′ 44″ N, 2° 38′ 31″ E / 44.8289°N,2.6419°E / 44.8289; 2.6419Koordenatuak: 44° 49′ 44″ N, 2° 38′ 31″ E / 44.8289°N,2.6419°E / 44.8289; 2.6419\nBrommat, Lacroix-Barrez, Mur-de-Barrez, Murols, Cros-de-Ronesque, Raulhac eta Vezels-Roussy\nTaussac (frantsesez eta ofizialki: Taussac) Okzitaniako udalerri bat da. Administratiboki Frantziako Aveyron departamenduan dago, Okzitania eskualdean. 2013an 460 biztanle zituen.\n2007an Taussac udalerrian erroldatutako biztanleak 462 ziren. Familiak 194 ziren, horien artean 48 pertsona bakarrekoak ziren (24 bakarrik bizi ziren gizonak eta 24 bakarrik bizi ziren emakumeak), 67 seme-alabarik gabeko familiak ziren, 67 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 341 etxebizitza zeuden, 199 familiaren etxebizitza nagusia ziren, 106 bigarren erresidentzia ziren eta 37 hutsik zeuden. 331 etxeak ziren eta 8 apartamentuak ziren. 199 etxebizitza nagusietatik 170 bere jabearen bizilekua ziren, 25 alokairuan okupaturik zeuden eta 4 doan lagata zeuden; 1ek gela bat zuen, 7 etxek bi zituzten, 32 etxek hiru zituzten, 67 etxek lau zituzten eta 91 etxek bost zituzten. 136 etxek euren parking plaza propioa zuten azpian. 85 etxetan ibilgailu bat zegoen eta 97 etxetan bat baino gehiago zituzten.\nTaussac udalerriko biztanleria-piramidea 2009an .\n2007an lan egiteko adina zuten pertsonak 299 ziren, horien artean 211 aktiboak ziren eta 88 inaktiboak ziren. 211 pertsona aktiboetatik 203 lanean zeuden (120 gizon eta 83 emakume) eta 9 langabezian zeuden (4 gizon eta 5 emakume). 88 pertsona inaktiboetatik 34 erretiraturik zeuden, 20 ikasten zeuden eta 34 "bestelako inaktibo" gisa sailkaturik zeuden.\n2009an Taussac udalerrian 210 unitate fiskal zeuden, 472,5 pertsonek osaturik. Pertsona bakoitzeko diru-sarrera fiskalaren mediana urteko 14.383 euro zen.\n2007an zeuden 33 komertzioetatik, 4 erauzte enpresak ziren, 2 bestelako produktu industrialen fabrikazioko enpresak ziren, 7 eraikuntza enpresak ziren, 9 ibilgailuen saltze eta konpontze enpresak ziren, 3 ostalaritza eta jatetxe enpresak ziren, 1 finantziazio enpresa zen, 2 higiezinen enpresak ziren, 4 zerbitzu enpresak ziren eta 1 administrazio publikoko enpresa zen.\n2009an zeuden norbanakoentzako 10 zerbitzu publikoetatik, 2 ibilgailuen konpontzeko eta nekazaritza tresnetako lantokiak ziren, 2 igeltseroak, 1 margolaria, 1 zurgina, 1 iturgina, 1 argiketaria eta 2 jatetxeak.\n2000. urtean Taussac udalerrian 46 nekazaritza-ustiategi zeuden, 2.294 hektarea erabiltzen.\nMur-de-Barrez (2,3 km)\nBrommat (3,4 km)\nVezels-Roussy (4,9 km)\nLacroix-Barrez (5,4 km)\nCros-de-Ronesque (5,5 km)\nRaulhac (7,9 km)\nBNF: 15247253v (data)\nOrriaren azken aldaketa: 2 abendua 2019, 13:34.


Bidenek Siria bonbardatu eta Iranen aldeko 22 ustezko miliziano hil ditu\nAEBko Administrazio berriak agindutako lehenengo erasoa izan baino ordu batzuk lehenago, Bidenek Iranekin akordio nuklearra berreskuratzeko negoziazio mahaia berrabiaraztea eskaini zuen.\nJoe Biden AEBko presidentea. Argazkia: Efe\nTrumpek hasitako armen salmenta geldiarazi du Bidenek\nJoe Biden AEBko presidenteak Siria bonbardatu zuen ostegun gauean Iranek babestutako milizia batzuen aurka, Teherani eta horren aliatuei langile estatubatuarren aurkako erasorik ez duela onartuko ohartarazteko.\nIranen aldeko ustezko miliziek erabiltzen zituzten eraikinen aurkako bonbardaketak, Pentagonoaren arabera, "proportzionatuak" izan ziren eta "defentsa" izaera zuten, AEBk Iraken dituen baseek azkenaldian jaso dituzten kohete jaurtiketen harira.\nSiria ekialdeko Deiar al Zur probintzian egindako erasoan Iranen aldeko 22 ustezko miliziano hil ziren gutxienez, Siriako Giza Eskubideen Behatokiaren arabera.\n"AEBk eta koalizioak Iraken dituzten langileek azkenaldian jaso dituzten eraso eta mehatxuei erantzuteko baimendu ditu bonbardaketa hauek", adierazi die kazetariei John Kirby Pentagonoaren bozeramaileak.\nBonbardaketetan bederatzi instalazio "erabat suntsitu" zituzten, baina Siriako iturri militarretatik diote eremu huts batean erori zirela koheteak eta Siriako Armadako soldadu bat hil zutela.\nAEBko Administrazio berriak agindutako lehenengo erasoa izan baino ordu batzuk lehenago, Bidenek Iranekin akordio nuklearra berreskuratzeko negoziazio mahaia berrabiaraztea eskaini zuen. Izan ere, duela hiru urte Donald Trumpek akordiotik ateratzea erabaki zuen.\nHala ere, elkarrizketarako deiarekin batera Irani gaur egun dituen isunak ez zizkiola kenduko berretsi zuen.


Laneko istripuaren txostena eta delt@ sistema\nLANEKO ISTRIPUAREN TXOSTEN BERRIA (PAT) ETA BAJARIK GABEKO ZERRENDA (RSB).\n2002ko azaroaren 19ko Ministro Aginduaren arabera ezarri zituzten Laneko Istripuetarako Txostenen (PAT) eta Baja Medikorik izan ez duten istripuen zerrenden jakinarazpen elektronikoko eredu berriak. Hartara, ordura arteko paperezko formatua ordezkatu zuten eta 2003ko urtarrilaren 1az geroztik nahitaez erabili behar dituzte eredu horiek enpresa guztiek\nHori horrela eginez, horien gaineko kontrol politika hobetu nahi da, eta, aldi berean, Europako legediaren arabera egokitu nahi dira estatistika sistemak. Era berean, Istripuen Aitorpen Elektronikoko Sistemaren bidez (Delt@) horiek jakinaraztea ahalbidetzen duten programak eta aplikazioak onartu zituzten. IZAPIDETZAK EGITEKO SISTEMAK\nCoNTA ataria (Katalunia).


Larregi eta Hesian taldeko Zuriñe eta Franen kontzertu akustikoa Igorren\nHamazortzi urte bete barri ditu Udagoieneko Osterak, Euskaltzaleen Topaguneak antolatutako euskerazko kultur zirkuituak. Berriz, Igorre, Bilbo, Arrigorriaga eta Leioan izango dira emonaldiak.\nIgorren, zemendiaren 10ean, 21:00etan, Larregi Lemoako rock taldeak eta Hesian taldeko Zuriñek eta Franek kontzertua eskeiniko dabe, Udagoieneko Ostera zirkuituaren barruan. "Osterak euskerazko pilulak ekarriko deuskuz, euskeraz gozatuteko aukera bereziak, alkarregaz disfrutetako edo, zergaitik ez, nork bere buruari opari bat egiteko!" adierazo dabe Euskaltzaleen Topaguneatik.\nLarregi Lemoako taldea, Arratiako talderik ezagunenetakoa da. Taldeak lan luze bi argitaratu ditu Bidea dugu helmuga (2012) eta Pantomima (2014), eta Lemoako Euskera Planagaz alkarlanean "Harro bizi euskeraz" abestia sortu eta grabau be egin eban.\nLemoakoak hainbat sari jaso ditue. 2010ean Gaztea irrati emisoreak Euskal Herri mailan antolatuten dauan Maketa Lehiaketako Entzuleen Saria irabazi eban, eta 2014an Azkue Fundazioak antolatuten dauan Banden Lehia.\nIgorren euren punk-rock melodikoa entzuteko aukerea eskeiniko dau Larregik.\nHesian taldeko Zuriñe eta Fran\nKontzertu akustikoa eskeiniko dabe Hesian taldeko Zuriñe Hidalgo eta Fran Urias musikariak. Kontzertu akustikoetan erritmo lasaiagoak landuten dabez, gitarrea eta abotsaz bakarrik.


2017/05/29ko ohiko bilkura\n2017ko maiatzaren 29ko 18:00etan, Udal honetako Udalbatzak egin zuen ohiko Osoko Bilkura\n1. Aditzera ematea 2017ko udal aurrekontuko kredituen aldaketa-espedienteak onesteko 14/17 eta 15/17 Dekretuak. Alkate-udalburuaren ebazpen-proposamena, Ogasun eta Ondare Arloko zinegotzi ordezkari laguntzailearen bitartez, aurretik Osoko Bilkurako Gaien Informazio Batzordearen irizpena izanda.\n2. 2017ko lehen hiruhilekoari buruzko finantzen eta aurrekontuen informazioa. Alkate‑udalburuaren eta teknikariaren ebazpen-proposamen administratiboa, aurretik Osoko Bilkurako Gaien Informazio Batzordearen irizpena izanda.\n3. 2017 ekitaldiko aurrekontu orokorra eta langileria-plazen plantillak. Behin-betiko onespena. Alkate-udalburuaren eta teknikariaren ebazpen-proposamen administratiboa, Ogasun eta Ondare Arloko zinegotzi ordezkari laguntzailearen bitartez, aurretik Osoko Bilkurako Gaien Informazio Batzordearen irizpena izanda.\n4. 2014-2018 urteetarako Diru-laguntzen Plan Estrategikoaren I eranskinaren aldaketak. Alkate-udalburuaren proposamena, aurretik Kultura, Kirolak eta Jaiak arloetako Osoko Bilkurako Batzorde Informatiboaren irizpenaz.\n5. Laudio Udalaren atxikimendu-adierazpena, Familien Nazioarteko Eguna dela-eta familia aiaraldearrek oharpenen dekalogo bat onesteko hartu duten erabakiaz. Gizarte ongizate, Osasun eta Lankidetzaren proposamena, aurretik Osoko Bilkurako Gaien Informazio Batzordearen irizpena izanda.\n6. Elkarte batzuk aurkeztutako eta EH Bildu, EAJ-PNV, OMNIA, PSE-EE eta PP udal talde politikoek beren egindako mozioa: “Europako Justizia Auzitegiak Mendebaldeko Saharari buruz emandako epaia betetzearen gainekoa”, aurretik Osoko Bilkurako Gaien Informazio Batzordearen irizpena izanda.\n7. Adierazpen instituzionala: “Maiatzaren 17a, Homofobia, Lesbofobia eta Transfobiaren aurkako Eguna”, aurretik Osoko Bilkurako Gaien Informazio Batzordearen irizpena izanda.\n8. Maider Basterra Ibarretxek EAJ-PNV udal talde politikoaren izenean aurkeztu duen mozioa: “Laudio udalerria landa-garapenerako Zabaia elkartean sar dadin”, aurretik Osoko Bilkurako Gaien Informazio Batzordearen irizpena izanda.\n9. Alvaro Barrios Medinak OMNIA udal talde politikoaren izenean aurkeztu duen mozioa: “Laudioko kultura-asteburua Lamuza parkean”, aurretik Osoko Bilkurako Gaien Informazio Batzordearen irizpena izanda.\n10. Alvaro Barrios Medinak OMNIA udal talde politikoaren izenean aurkeztu duen mozioa: “Kirol topaketak Laudion”, aurretik Osoko Bilkurako Gaien Informazio Batzordearen irizpena izanda.\n11. Txaro Sarasua Díaz-ek PSE-EE udal talde politikoaren izenean aurkeztu duen mozioa: “Alokabide S.A. enpresarekin hitzarmena sinatzea hutsik dauden etxebizitzak alokagai jartzeko.”\n12. Txaro Sarasua Díaz-ek PSE-EE udal talde politikoaren izenean aurkeztu duen mozioa: “Kalisteniako parke publikoa”, aurretik Osoko Bilkurako Gaien Informazio Batzordearen irizpena izanda.\n13. Txaro Sarasua Díazek PSE-EE udal talde politikoaren izenean aurkeztu duen mozioa: “ELLAKURI eta SAN MARTIN futbol zelaiak”, aurretik Osoko Bilkurako Gaien Informazio Batzordearen irizpena izanda.


Ezker Iraultzailea - Irabazi milioidunak eta kaleratze masiboak. Banketxeak nazionalizatu!\nBankuen sektoreak azken urteetan inoizko irabazi handienak izan ditu; zuzendaritzako kideek soldata ikaragarriak jaso dituzte; lehen bankuko langileek egiten zituzten zeregin batzuk gero eta baldintza txarragoetan azpikontratatutako langileek egiten dituzte eta sektoreko langileen lan-eskubideei erasotzeko politika aplikatu dute. Orain kaleratze masiboak iragarri izana eskandalu oso larria da, eta horren aurrean galdera hau egiten dugu: zer egingo du koalizio gobernuak? Zer proposatzen du Yolanda Diaz UP alderdiko ordezkari eta Lan ministroak?\n2008an, krisia hasi baino lehen, bankuen sektoreak 278.301 langile zituen Espainiako Estatuan. Krisiak, ordea, lanpostuak suntsitu zituen eta, Espainiako Bankuaren datuen arabera, 94.000 langileri baino gehiagori eragin zien.\nEnplegu galera horrekin batera, lan-baldintza onak zituzten langileak gero eta baldintza txarragoetan zeuden langileekin ordezkatu zituzten —prozesu horrek beste 23.000 lanposturi eragin zien—, eta lehen bankuetako langileek egiten zituzten lanak azpikontratatu zituzten.\nLan eskubideen atzerakada sistematiko hori bankarien patronalak hitzartu zuen CCOO eta UGTrekin, nahiz eta orain sindikatu horietako buruek esan bankariek "sentiberatasuna galdu dutela". Ezkutatu egin nahi dute patronalarekin "bake sozialaren" izenean izandako lankidetzak 70eko eta 80ko hamarkadetan lortutako eskubideen galera eragin duela eta azken asteotan iragarritako erregulazio espedienteei bidea ireki diela: 20.000 lanpostu suntsituko dituzte, eta sektorean 158.000 langile geratuko dira, duela hamahiru urte baino 120.000 lanpostu gutxiago.\nIrabazi ekonomiko ikaragarriak etengabeko erreskate publikoari esker\nKaleratze masiboak iragarri ziren aldi berean, publiko egin ziren bost banketxe nagusiek (Santander, BBVA, CaixaBank, Sabadell eta Bankinter) 2021eko lehen hiruhilekoan lortutako irabaziak: 7.825 milioi euro.\nKopuru astronomiko hauek diru publikotik jasotako laguntzaren emaitza dira. 2008ko krisiaren ondorioz, Espainiako Estatuak 77.651 milioi euro eman zizkien bankuei itzuli beharrik gabe, higiezinen merkatuan espekulazio urteetan egindako zuloak estaltzeko. Abal publikoen mekanismo bat ere ezarri zuten, banku-jardueraren berezko arriskua Estatuak bere gain hartzea ahalbidetzeko. Irabaziak, ordea, oligarka handien poltsikoetara doaz.\nGainera, Ogasun Publikoak bere gain hartzen du ordaindu gabe gera daitezkeen banku-kredituen arriskua, 110.000 milioi euroko kopuruarekin. Aldi berean, ia 840.000 milioitan bermatzen ditu partikular zein enpresen banku-gordailuak, eta salbuespen fiskalen onurak jasotzen ditu; azken bi urteetan 3.000 milioi baino gehiago irabazi ditu zerga gutxiago ordaintzeagatik.\nHorrez gain, Europako Funtsen Planak etekin handiak lortzeko aukera eman dio bankuen sektoreari, inolako arriskurik hartu gabe. Europar Batasunak kapital-merkatuetan txertatuko dituen 750.000 milioi euroko jesapenei esker, 2028 eta 2058 artean (aurreikusitako itzulketa aldia), milioietako etekinak lortuko ditu finantza-sektoreak eta, aldi berean, EBko herrialdeen politika ekonomiko eta fiskalaren jaun eta jabe bihurtuko da.\nKapital finantzarioaren nagusitasuna ekarri duten joerak Leninek aspaldi aztertu zituen bere Inperialismoa, kapitalismoaren fase gorena liburuan, eta sekula baino urrunago iritsi dira. Begi bistakoa da demokrazia parlamentarioaren itxurakeriaren azpian kapital finantzarioaren diktadura ezkutatzen dela, ia disimulatu gabe. Eta erabaki politiko batek bere interesekin talka egiten duen bakoitzean demokrazia aurrera egiteko aukerarik gabe geratzen da. Era batera edo bestera, kapital handiaren interesak gailentzen dira beti. Hala erakusten du PSOEren Gobernuak bankuen kaleratze masiboen politikaren aurrean egindako kapitulazio tamalgarriak. Yolanda Diaz Lan ministroak, PCEko militanteak, "etika pixka bat” eskatu die bankariei, eta Nadia Calviño Gobernuko presidenteorde ekonomikoak "erantzukizuna" eskatu du, iritzi moralek negozio handien munduan garrantzirik balute bezala.\nBankuak eta finantza-sistema nazionalizatzea ezinbestekoa da ekonomia herritarren zerbitzura jartzeko\nAzken hamarkadetan finantza-sektoreak bizi izan duen kontzentrazio prozesua sistema kapitalistak berezkoa duen dinamikaren ondorio saihestezina da, eta bizkortu egin da 2008ko gainprodukzio krisiaren ondorioz. Merkatu saturatu batean etekinak lortzea gero eta zailagoa da, eta kapitalak ezinbestekoa du kontzentratzea, horrela lan-indarra esplotatzeko gaitasuna indartzeko mundu osoan.\nEspainiako Estatuko bankuek ez diote ihes egin kapitalaren kontzentrazio prozesu horri. Gaur egun, munduko ekonomia menderatzen duten aktiboen kudeaketa enpresa handiek paretik kendu dituzte akziodun tradizionalak. BlackRock, State Street edo Vanguard bezalako enpresen aktiboak potentzia kapitalista handien BPG agregatua baino askoz handiagoak dira eta gaur egun Espainiako bankuen benetako kontrola daukate. BlackRockek bakarrik Estatuko banku nagusien kapitalaren %20 kontrolatzen du.\nBankak bilioiak bideratzen ditu oligarka gutxi batzuentzako etekinak sortzera, eta gehiena diru publikotik dator. Bide horretan, milaka lanpostu suntsitu dituzte, lan-baldintzak sistematikoki hondatu eta langile borrokekin hamarkadetan lortutako eskubideak birrindu. Demokrazia parlamentarioa oskol huts bihurtu dute, eta ezker erreformistako agintari patetikoek fartsa hori sinetsi dute.\nIlusio hutsa da pentsatzea langile klasearen pobretze gero eta handiagoa dakarren finantza-boterearen kontzentrazio prozesu horri buelta emango zaionik "kontratu sozial berri" batekin, erreformismoak planteatzen duen bezala. Programa sozialista bat baino ez da gai krisian dagoen kapitalismoak eskaintzen duen etorkizun beltza saihesteko, eta horretarako bankuak eta finantza-sistema nazionalizatu behar dira.\nKalteordainik gabeko desjabetzearen bidez, finantza-sistemaren baliabide erraldoiak herritar gehienen beharrean zerbitzura jartzen direnean, gaur egun mehatxupean dauden lanpostuak ziurtatu ahal izango dira, aurreko hamarkadetan lortutako eskubideak mantendu daitezke, eta osasuna eta hezkuntza publikoa blindatu, alokairu sozialekin etxebizitza publikoaren plan bat abian jarri eta langabeziarekin eta pobreziarekin amaitu.\nEz dago beste irtenbiderik: Bankuak nazionalizatu behar dira.


Borroka itsuak - Noticias de Gipuzkoa\nana urkiza 08.11.2020 | 23:56\nduela egun batzuk, Andoni Egañari Berrian, Trumpen kasketaldiaren inguruko zutabea irakurri nion. Gaztetxoa zenean, baloi jabedunak eta ez jabedunak izaten zirela taldean aipatzen zuen. Eta jabedunak galtzen ez zekienean edo galtzea onartezina iruditzen zitzaionean, baloia hartu eta alde egiten zuela gogoratzen zuen Egañak, partida bukatu-tzat emanez. Trumpen kasketaldia ere tankeratsua zela argudiatzen zuen. Galtzen ez dakienaren baina, hala ere, baloiaren jabe sentitzen denaren portaera salatuz.\nAndonik gogoratutako gertaera hark beste batera eraman ninduen ni. Gurean ere bazen lagun bat, andrakileta izugarri politak zituena. Bere etxera jolastera joatea paradisuan sartzearen antzekoa zen. Hala sentitzen ginen gu, bederen: amets egin genezakeen guztia zegoen han. Hala ere, gure lagun hau, despota samarra zen eta andrakiletak jolaserako uzten zizkigun, baldin eta berak esaten zuena egingo bagenuen.\nJolasean hasten ginenean, amuan jartzen zigun karnata hain goxoa izaki, men egiten genuen. Baina sarri askotan, eskatzen zizkigun azpikeriak gehiegizkoak zirela iritzita, amua ezpainetik atera eta itsasoan barrena aske joatea erabakitzen genuen. Orduan, haserretu egiten zen. Berak ezarritako arauak hautsi genituela esaten zigun eta etxetik kanporatu egiten gintuen.\nEz ginen sekula arau hausle sentitu. Bai, ostera, aske, etxetzar hartatik ateratzen ginenean. Ondoren, egunak egiten zituen gure lagun hark etxetik atera gabe, bere egia defendatzen. Ustez, bere andrakiletekin gozatzen, guk ez bezala. Orduan ere soma-tzen genuen gure lagun haren borrokak ez zuela deusetarako balio, ez bazen guri inbidia emateko. Berak, ostera, beretzat borroka hura garrantzitsua zela esaten zekien.\nOrain konturatzen zara, zenbat borroka diren itsuak, nor bere berekoikeriatik ateratzea interesatzen ez zaienek mantentzen dituztenak, beren marfilezko dorreetan gotortzen direnak eta delako borroka beren bizitza-argudio bilakatzen dutenak, egitan, beste inori axola ez zaizkionak.\nBizitza horiek, tamalez, borroka itsuak dira.


Gurasoek Espainaiko Auzitegi Nazionalak auziaren tramitazioa eteteko eskatu dute - Altsasu - Guaixe.eus\nGuaixe 2017-05-18 15:35\nEspainiako Auzitegi Gorenak Iruñeko edo Madrileko auzitegien arteko eskumen-gatazka ebatzi bitartean tramitazioa gelditzea exijitu dute.\nHamabostero bezala Altsasuko auzian auzipetutakoen gurasoek kontzentrazioa egin zuten Iruñean atzo. Oraingoan justizia alorreko profesionalen babesa jaso zuten elkarretaratzean. Espainiako Auzitegi Gorenak auzia Iruñean edo Madrilen epaitzea ebatzi behar du. “Gaur egun Espainiako Auzitegi Nazionalak Nafarroako Lurralde Auzitegiaren errekerimenduari kasurik ez egitea eta kasua tramitatzen jarraitzea erakunde horrekiko errespetu falta handia iruditzen zaigu”.\nEuren ustea berretsi zituzten: “gertakarien neurrigabekeria eta lege eta hedabide proportzionaltasun falta”. Altsasuko auzian oinarrizko eskubideak urratu zirela berretsi zuten, besteak beste, “intimitatearena eta errugabetasunaren presuntzioarena, esate baterako; eta espetxeratze kautelazko neurria soberazkoa bezain krudela”. Epaile naturalaren eskubidea bermatzeko eta auzia Nafarroan epaitzeko eskatu zuten gurasoek. Auzian “proportzionaltasun, justizia eta ekitatearen printzipioak nagusitzea” nahi dutela gaineratu zuten, Azkenik, 6 hilabete preso daramaten hiru gazteen askatasuna aldarrikatu zuten.\nGurasoek berriro errepikatu zuten auzipetuak dauden euren seme-alabak ez direla terroristak. Gogorarazi zuten Nafarroako Lurralde Auzitegiko 1. aretoak gauza bera esan zuela martxoaren 23an, auzia Iruñean epaitzeko eskaera gaineratuz. Altsasuko gurasoek “gure kasuari emandako erantzunarengatik eskerrak eman nahi dizkiegu Nafarroako erakunde exekutibo, legegile eta judizialei, baita manifestua sinatu zuten 89 diputatu eta senatariei, eta atxikimendua eman zioten 200 jurista eta irakasleei ere”.\nGurasoek azken urte erdian justizia arloko hainbat profesionalek esandakoa errepasatu zuten: “lege kalifikazioa desegokia eta neurrigabekoa izan da Altsasun jazotako gertakariak terrorismotzat jotzea (Martin Pallin, Goreneko magistratu emeritua) eta “gehiegizko jarduketa judiziala”, eta “errealitate sozialetik kanpo” (Baltasar Garzon).\nOrain arte gurasoekin batera Iruñeko elkarretaratzeetan mugimendu sindikala, feministak eta LGTB, jubilatu eta pentsionistak, hezkuntza arloa eta justizia arloko profesionalak izan dira. 15 egun barru hedabideetako profesionalak izanen dira.\nManifestua sinatzeko edo auziari buruzko informazioa lortzeko.


Enpresaren profila - Foshan Chengpai Sanitary Ware Co., Ltd. '\n2012an sortua, enpresa buru ertain eta goiko dutxa buruak, LED dutxa buruak, dutxa buruak, dutxa suite, dutxa panelak, txorrotak, dutxa gelak, bainugelako burdineria eta abar ekoizten espezializatuta dago.\nIkerketa eta garapena, fabrikazioa, kalitate kontrola eta saldu osteko zerbitzuak estaltzen dituen berme sistema dauka.\nBere produktuak batez ere Europara, AEBetara, Asia hego-ekialdera, Ekialde Hurbilera eta abarretara esportatzen dira, enpresa mundu osoko marka sanitario ospetsuen OEM bazkide bihurtu den bitartean.\nProduktu ertainak eta gorenak ekoiztea ardatz hartuta, enpresak kalitatea kantitatearen aurretik jartzen du eta aspaldidanik bere buruaren jabe den marka garatzeaz arduratzen da altzairu herdoilgaitzezko sanitarioen industriaren onena bihurtzeko helburuarekin.\nBainugela "ederrak, goi mailakoak, ingurumena errespetatzen dutenak, osasuntsuak eta iraunkorrak" eraikitzeko konpromisoa mantentzen du eta dutxa erosoa egiten dutenek eta bizitza gozatzen dutenei eskainitakoa da.Chengpai produktuekin, zeru ilunaren euria ihinztatu dezakezu eguneko nekea nahi duzun moduan arintzeko. Besterik gabe, Chengpai dutxa atsegin eta atseginaz gozatu eta dibertigarriarekin erlaxatu!\nChengpai-k oso estandar estuak ditu lehengaiak hautatzeko. Altzairu herdoilgaitzezko bere panel guztiak 304 altzairu herdoilgaitzez eginda daude eta ez dute berunik, kromoik, estaldura galvanizaturik, substantzia toxikorik eta kutsatzailerik. Osasuntsuak eta toxikoak ez diren produktuak energia aurrezten dute eta Europako herrialdeetako eta AEBetako ingurumena zaintzeko estandarrak betetzen dituzte.\nChengpai Txinako eta Atzerriko herrialdeetako erosketa denda handietan sartu da osotasunaren funtzionamenduaren eta irabazi-irabazi lankidetzaren printzipioa oinarri hartuta. Bere produktuak Hanburgon, Milanen, Londresen, Floridan, Kanadan, Frantzian, Belgikan, Ekialde Hurbilean eta Asiako hego-ekialdeko herrialdeetan aurki daitezke.


Maurizio eta Felix ta bertze ttunttuneroak. | baztango haizegoa\n« Dantxarineako, muga postua.\nLegate, igotako mendia. »\nJoan den larunbatan (abenduaren 12) Arantzan, Baztan Bidasoako txistularien topaketa izan zen. Ekitaldi hauen helburua, inguruko txistulariak elkartzea eta egun ederra pasatzea da. Baina horrez gain, gure kultura bizi bizirik, dagola ikusteko balio digu. Kasu hontan, soinua, dantzak, tradizioa… belaunaldiz belaunaldi, aitatik semera, mendez mendez, gaur egunerartio iritsi zaigu eta han, bildutakoak txistulariak, hori guztia ordezkatzen dute.\nHaurten, Arantzako Ixkibo baserriko Juan Migel Biurrarena ttunttunlaria ezagunaz oroitu dira, Juan Miguel txistulari txistuegile ospetsua izan zen eta baita Euskal Herriko Txistularien Elkarteko lehendakaria.\nMaurizio Elizalde. 1985 Lantzeko iñauteak\nGuk (Baztanen) ere izan dugu gure ttunttunero ospetsua, eta batzuen erranetan, Juan Mari Beltran musikologoa bezala, XX. mendeko euskal musikari handienetako bat izan zen, Arizkungo Maurizio Elizalde txistularia. Maurizio 1915. urteko Irallaren 21ean sortu zen, Amaiurko Lizundegi baserrian . Bere aita Antonio Elizalde, txistularia ere, Anizen sortua 1884an , baina hiru urte zituelarik bere familiarekin Amaiurrera joan zen bizitzera. Nahiz eta Maurizio Amaiurren sortu, handik guttira Aintzialdeko (Arizkun) Martintoneko bordara etorriko zen famili guzia.\nMauriziok bere aitarengandik lkasiak zun orain danzatzen ditugun mutil-dantzak eta gañerakoak ere. Antonio aitak, lehenagoko txistulari zaharretatik lkasiak zituen eta hoien artean aipatzekoak dira; ‘PIXU” Arizkungo Bozate hauzokoa eta “XAMAR“, Erratzuko txistularia. Aitak baita ere, dantzari zaharrengandik ere ikasiak zituen. Antonio Elizalde, txistulari haundiaz gain kriston lana egin zun Baztango dantzak errekuperatzen, berak eta Errazuko, Jose Telletxea txistulariarekin batera, bildu eta osatu zituzten Baztanen barreiatuak aurkitzen ziren mutil-dantza guziak.\nMiresgarria izan zen bi txistulari hauen lana, eta lan hori esker, erdi galdurik aurkitzen ziren mutil dantza guziak, berpiztu ziren. Antoniok memoria haundia eta izugarria zeukan eta dantza guztiak bere buruan omen zituen, eta Maurizio semeak, den denak ikasi zituen.\nargazkian Maurizio gazte atabala jotzen, Aita eta ondoan aita Donostia).\nHaundia izan zen Maurizioren aita, baina semea ere aita bezala izan zen, maixu eta dantzari haundia!. Hameka urte zituelarik hasi omen zen bere aitarekin soñulari bezala eta orduan atabala jotzen omen zuen eta holaxe eman zion hasmenta bere ofizioari. (argazkian Maurizio gazte atabala jotzen eta ondoan aita Donostia).\nGero txistulari bezala lan izigarria eginen du. Arizkungo herriko txistulari bezala aunitz urtez ibiliko ze, 60 gutienez. Elbete, Lekaroz eta Gartzainen 56 urtez ari izana da herri hoietako bestetan . Elizondon 48 urtez Santiotan eta Baztandarren Biltzarra egunean, Bretoingo Saint Michellen Ezpeletako dantzarikin, Madrilen, eztaietan, omenaldietan ere aunitzetan ibilia da. .. eta guzti hoietan edo gehienetan bere ondoan bere bikotekide, Felix Iriarte atabalariarekin. Felix ere, Arizkungoa zen eta atabala txikitatik ikasi zun eta 35 urte ingur,u plazaz plaza ibili ziren biak, jo eta jo.\nMaurizioren inguruan, bitxikeri bezala kontatzen da berak erraten zula;- “Nik jotzen det nere aittek jotzen zun era berean”. Honek eratzun xinplea dirudi arren, harras zalla da ulertzea! Mauriziok soñu berbera bat, ez zuen iñoz berdiña iten! bazutan era batera jotzen zun ta bertzentan era hori aldatzen zun. Inprobisazioa eta melodien eta erritmoen jokua zen bere jotzeko era. Orduan ez baldin batzuen iñoiz berdin jotzen , nola joko zuen bere aitak? ba, badirudi berdin joko zuela , hau da inprobisatuko zuela ere. Hori ikusten (entzun) ahal da utzitako lanetan, lan hoien artean bi disko daukagu; Baztango-Dantzak diska eta Lantzeko zortzikoa. Jostaketa-dantzak diska eta hoietako bat Juan Mari Beltranekin grabatu zun eta berak garai batean erran zun bezala, berarekin grabatu zuen diska ez zuela pieza bakar bat errepikatu.\n1991an Maurizioak Euskal Herriko Txistularien Elkarteko urrezko domiña eman zioten eta egun zoragarri hartan 75 urte zeukala bere ondoan ere Felix Iriarte zegoen.Ttunttunero bikoteak hamaika omenaldi jaso zuten Baztan inguruan eta Lantzen. Elizondon plaza batek bien izena du, eskultura eta guzti.\nBiak aspaldi utzi ziguten (fisikoki) baina bere soinuak oraindik baztango herritik entzuten dira zeren hauen bien atzetik eta hauei txikitatik ikusita eta haietik ikasita, ttunttunero belaunaldi berriak izan eta agertu ziren, Elizondon; Agustin Eraso, Jexux Bailon, Asier Viela, Mikel Ortega, Fernando leiza (atabalaria) Jaime Viguria (atabalaria)…Arizkunen, Xabier Durruty, Juan Migel Iriarte (atabalaria), Larraldetarrak ..,\nEskerrak eman nahi nuen Jaime Viguriari zeren argazki guztiak “lapurtu bai diot” eta hauek eta argazki zoragarri gehiago bere Flickr-eko galerian ikusten ahal dira eta baita ere, zoriondu!!! egin duen bideogatik “Maurizio eta Felix…ezin atzendu“ polite, ederra, xamangarrie, goxoa, ez dut hitzik…berriz ere eskermile!\nBaztango jendea-n argitaratua | Laburpen hitzak Amaiur, Arizkun | 5 iruzkin\non ekaina 25, 2011 at 9:04 pm | Erantzun Aritz\nEderra Baztango ttunttuneroei buruzko artikulotxo hau.\nEz dakit nirekin gogoratuko den baina Xabier Durrutyk eta biok elkarrekin ikasi genuen Iruñeko Joakin Maia musika eskolan txistua jotzen, urte batez edo biz, eta ilusioa egin dit hemen bere izena irakurtzea. Hau irakurtzen badu, goraintziak Xabier!\non ekaina 25, 2011 at 9:09 pm | Erantzun baztangohaizegoa\nKaixo Aritz , jakinzazu Xabierrek tarteka irakurtzen dula bloga eta goraitzak artuko ditula, bertzenaz nik emanen diot zure partez\non ekaina 25, 2011 at 9:13 pm | Erantzun Jaime\nAupa Pello & company… artikulo ederra, bai horixe, eta ederki in duzu nere argazkiek hartu balima dituzu, azken finean nik ez dut escaneatu eta Flicken publiketu beizik in…\nSegi segi hola pello, informazio bero-bero eta pil-pileko gauzek ezkeintzen, ah! eta bertaneko egutegiko bildotsa ederra, eh? zure hazienda da?\non ekaina 25, 2011 at 9:14 pm | Erantzun Xabier Durruty\nEpa Aritz, eskermile goraintziengatik, bainan ez naiz seguro nor zaren, (barkatu) bainan ikusten badatzut zautiko datzut. Urte oietan Alfonso Iturriak erakusten zakun, oroitzapen onak dauket garai oietaz.\nGoraintziak Aritz, eta nerekin txistua ikasi zutenendako\non ekaina 25, 2011 at 9:16 pm | Erantzun Aritz\nNik gogoan dut txistu bat ere egiten ibili zinela… Bai, Alfonso Iturriarekin ibili nintzen ni ere. Gero ikusi izan zaitut Urbeltzek elizondon eman zuen hitzaldi batean eta ez dakit beste nonbaiten…\nUrte ongi bukatu eta hobe hasi!\nArgazkiko erdikoa naiz ni:


Inicio / Librería / Libros / Borrokalari transgeneroak. Historia eginez, Joan Arc-ekotik Dennis Rodman-enganaino\nBorrokalari transgeneroak. Historia eginez, Joan Arc-ekotik Dennis Rodman-enganaino cantidad\nSKU: 9788416946648 Categorías: Librería, Libros Etiqueta: feminismos\nBaina nola topa ditzaket galdera horien erantzunak baldin horrek eskatzen badu barneratzea gizarte dibertsoetan non sexuaren eta generoaren kontzeptuak aldatzen diren, denboran, dunetako harea bezala? Eta ikertzaile transgenero zuria naizen aldetik, nola saihets dezaket neronen interpretazioak eranstea zapaldutako nazioen kulturei?» Leslie Feinberg, Borrokalari transgeneroak\n«Hitz hauek 1996ean idatzi zituen Leslie izeneko transgenero honek eta, horrek berak ere perspektiba nahikoa ematen du irakurketak errebisatzeko. Sarri, bere esaldi borobil askoren aurrean neure burua ikusi dut duela hamarkada pare bat idatzitakoek gaur egun duten pertinentzia berresten. Transfobia ez da XXI. mende politikoki asaldatu honetako asmakizuna; borroken arteko mailakatzea ez da gure garaiko ezkerraren arrisku eta mamu berria; feminismoen eta LGTBI borroken joan-etorriko harremanak ez dira gaurko gatazkak.» Kattalin Miner, hitzatzean\nFeminismos fronterizos. Mestizas, abyectas y perras Vidas con dolor\nEstás viendo: Borrokalari transgeneroak. Historia eginez, Joan Arc-ekotik Dennis Rodman-enganaino 18.00€


Comunicado de muerte koadro biko lana da eta askatasunari eta guztien ongiari buruzkoa da, bai eta horrek dakartzan kontraesanei buruzkoa ere. XX. mendeko 60ko eta 70eko hamarkadetan gertatzen da eta gizakiaren konplexutasuna islatzen du.\nLehen koadroa: azken apelazioa.\nAndrazko biren arteko duelu dialektikoa da non modu krudelean erakusten diren gizakiaren barneko gaiak. Sumatzen denaren, esaten ez denaren atzean, beldur pribatuen eta gorroto ideologikoaren atzean, etsai amorratuak diren alderdi biren artean berriro amildegia ireki izanaren susmo aztoragarria nabaritzen da.\nBigarren koadroa: heriotzaren jakinarazpena.\nBenetako gertakarietan oinarrituta, Salvador Puig Antich-en borroka, haren exekuzioa eta bera eta Jesús Irurre espetxeko funtzionarioaren artean sortu zen adiskidetasuna.\nArerio biren artean sortutako anaiarteko harremana. Mundua ulertzeko modu bi, bizitzeko modu desberdin bi. Gizakien arteko elkarketa, gure gorabeheren eta erabakien inguruan gogoeta egitera garamatzana.\nTestua: Rafa Herce, Edu Pombar\nZuzendaria: Edu Pombar\nBideoak: Rafa Herce\nAntzezleak: Idoia Bilbao, María Otxandiano, Mikel Uriguena, Rafa Herce\nHelbidea: Kutxa Kultur Kluba, Donostia / San Sebastián\n2019ko urriaren 02an 04:20etan


Fidel Castro — Eibar.ORG | Eibarko peoria\nHemen zaude: Hasiera / Blogak / Amatiño / Fidel Castro\namat 2007/09/02 19:39\nKubako Alderdi Komunistak gonbidatua, Euzko Alderdi Jeltzalearen ordezkaritza Habanan izan zen 1998ko udan, orduan gertatzear omen zen trantsizio demokratikoa bertatik bertara aztertzeko. Xabier Albistur, Iñaki Anasagasti, Rikardo Ansotegi, Joseba Egibar eta Josu Jon Imaz jelkideek hainbat bilera izan zuten eta, besteak beste, Fidel Castrok Erreboluzioaren Jauregian hartu zituen bostak gau erdiko ordu txikietan.\nKomandanteak ez zuen aukera galdu euskal egoeraz hitzegiteko, ezta ETAz iritzia azaltzeko ere. Espainiako prentsa eskuindarrak besterik salatu arren, Fidelek garbi utzi nahi zuen Kuban ez zela ETAko bat bera ere ezkutuan eta bertan ziren guztiak Madrilgo gobernuaren eskariz zeudela eta, jakina, zeharo kontrolpean.\nHorrez gainera, zenbait hilabete lehenago Miguel Angel Blancoren erailketa gertatua zenez, Castrok ez zuen erdipurdika jardun. Bere ustez “zibila eskulotu eta belauniko atzetik tirokatzeko gai dena ez da iraultzailea”. Eta euskal kaleetan zehar atera zen herritar-uholdeari buruz, berriz: “un verdadero revolucionario no tiene a las masas en contra, sino que las lidera”.\nSegurutik ETAri bost axola zaio jendeak zer dioen, eta egia da Castrok ez dituela oraindik bete 1957an agindu zituen hauteskundeak baina, zer pentsa ere, ETA ez da Granma yatean Kubara heldu zen komando askatzailea baino abertzaleagoa, eta asteburutan Landetara edo Pirinioetara joaten diren Batasuna-zaleak ez dira azken mende erdi honetan Kubako erregimenari eutsi diotenak baino sozialistagoak.\nGure euskal gizarte honetan inor gezurretan, engainu bizian eta koherentziarik ezean bizi baldin bada, bere burua ezker abertzale ofizialtzat daukan mundu sasi-iraultzaile hori da.